"Lehen 'Egunero'-ren pauta" | Euskal Herria | Berria\n"Lehen 'Egunero'-ren pauta"\n'Egunkaria'-ko kazetari ohiek itxierak ekarri dizkien zenbait oroitzapen bildu dituzte azken egunetan. Horien bilduma da hau.\n'Egunero'-ren lehen pauta orria.\n2013ko otsailak 20 08:25\nEnekoitz Esnaola ('Egunkaria'-ko kazetari ohia): "Lehen 'Egunero'-ren pauta"\nEgunkaria-ren ordezko eta halabeharrezko 1. Egunero-ren pauta orria da argazkikoa, 2003ko otsailaren 20koa, 21eko periodikora begira egindakoa —handiago ikusteko, hemen—. Gauean, Egunero inprimategira bidali ostean, beste zeregin batera joan aurretik gorde egin nuen.\nAurretik, otsailaren 20ko goiz partean, Egunkaria itxita zela, batzuk Andoaindik Tolosara joan ginen, hurrengo egunerako ere egunkaria ateratzeko, eta pauta honetan zehaztu genuen mamia: 16 orrialde, bakoitzean zer, entrega ordua, publizitatea... Erredakzioan kazetaren egitura marrazteko eta zehazteko erabiltzen den tresna da pauta.\nHemen doa plazara 2003ko otsailaren 20ko pauta, 'ezkutalekutik' aterata (pauta hura egin aurreko zirriborroa, hemen).\n1. Egunero bukatzen ari ginela —hemen erredakzioko orduko irudi bat—, ia ederra egin genuen! Iritsi zen, presioak presio eta nerbioak nerbio, 1. Egunero hura inprimategira bidaltzeko ordua, eta erredakzioan itxiera lanetan ginen lagunok txiripaz ohartu ginen mantxetan ez zegoela preziorik jarrita. Kontua da Egunero-k Tolosaldean Egunero-ren maketak erabili zituela Egunkaria-ren itxieraren ondoren, baina Tolosaldeko egunkariak ez zeukan preziorik, ez zelako egunero saltzen —bestelako banaketa zeukan, orain Hitza-k duen bezalakoa—. Azken-azkeneko unean jarri genion 1. Egunero-ri 0,80 euroko prezioa —hemen irudia—. 2003ko otsailaren 21eko tirada 50.000 alekoa izan zen, errekorra; imajinatu kiosko denetan-eta zer saltsa sortuko zen ez bagenio prezioa jarri.\nArantxa Iraola ('Egunkaria'-ko kazetari ohia): "Beste bat izan nahi"\nEz naiz inoiz erretzailea izan. Lagunarteko abaroan, piztu ditut beti zigarro bakanak, txatxukeriatan. Orain urtebete, ordea, Madrilen, Auzitegi Nazionalera joateko hartu genuen autobusaren atarian, zigarro bati zupaka oroitzen dut nire burua... Amagoia Mujika lankideak eskuetara piztutako zigarroa eman, eta hari tira egiteko desioa besterik ez nuen sentitu; beste norbait izan nahi nuen, amesgaizto hartan.\nOtsailaren 20ko goizean Axun Erzibengoa lankidearen telefono deia oroitzen dut. Tripa handia zuen ordurako, Intza txikia barruan. Ea autoan elkarrekin hurbilduko ginen, ez lukeela bakarrik autoa hartu nahi. Berehala jarri ginen bidean. Opel Corsa berde-urdina hartu eta korapilo bat barruan genuela iritsi ginen Martin Ugaldera. Lauso artean oroitzen ditut han ikusitako gehienak. Oso arraroa eta mingarria zen dena. Araztasunez oroitzen ditut, hori bai, asotzen hasi nintzen hainbat telefono dei; zer eta nola esan zidan bakoitzak. Elkartasun deiak ziren, eta haiei atxikita lortu nuen, segur aski, eguna amaitzeko adinako indarra. Argi oroitzen dut, halaber, eguerdi partean taberna bateko telebistan ikusi genituela albisteak; Angel Acebesen irudia ez zaigu oroimena dugun artean ahaztuko: polizi operazio hura euskal kulturaren aldekoa zela esan zuen, harro. Lankide artean partekatutako amorru hitzak oroitzen ditut, eta ezinegona.\nMadrilerako bidaian dorpe oroitzen dut nire burua. Amesgaizto bat zen hura; albiste txarrak txarragoekin katigatzen ziren, eta atxilotuen senideei zer esan niezaikeen irudikatzen hutsak korapilotu egiten zuen nire gogoa. Beste bat izan nahi nuen.\nBerehala bildu genuen, berriz, gu izaten hasteko gogoa; Errenterian herri batzordea eratzen hasteko bilerak oroitzen ditut (mila esker denei!!!!) eta Egunero-n lanean hasi bezain pronto, bertako kazetaria nintzela esaten nuen bakoitzean, berriro izatearen harrotasuna berreskuratu nuela oroitzen dut.\nIvan Santamaria ('Egunkaria'-ko kazetari ohia): "Ostegunak eguzkitan"\nEta orain zer? Astelehen eguerdia zen, otsailak 24. Lau egun eta erdi Euskaldunon Egunkaria indarrez itxi zutenetik. Ordura arte arrapaladan bizi izandakoaz apur bat pentsatzeko lehen geldiunea zen, neure buruarekin patxadaz aritzeko lehen momentua. Hautsita zegoen ohitura: ezin zigilatutako bulegora jo, ezin idatzi. Noraezean. Etxeko sofan galduta.\nGutxi iraun zuen gogoetak. Erosi berria nuen sakeleko telefonoak jo zuen. Luis Karlos Garcia Txarli zen, garaiko ordezkaritzako burua. Gasteizko lan taldea —zazpi lagun— bildu eta zer egingo genuen eztabaidatzeko bilera bat. Martin Ugalde parketik eta Andoaingo egoitza nagusitik urrun, erantzun propioa egin behar zeneko uste sendoa errotua zegoen gure artean ordurako. Horri forma ematea falta zitzaigun.\nHilabete batzuk lehenago Astelehenak eguzkitan pelikulak sekulako arrakasta izan zuen. Fernando Leon de Aranoak langabe batzuen desesperazioa maisutasunez kontatu zuen horretan. Euren ezinegona, baina baita euren harrotasuna ere. Antzeko sentipena genuen guk une ilun haietan. Etsita, bai, baina bidegabekeriari aurre egiteko grina guztiarekin, Egunkaria zenaz harro.\nTxarliri bururatu zitzaion ideia. Ostegunero bilkura egingo genuen Andra Mari Zuriaren plazan, Egunkariaren itxiera salatzeko. Elkarretaratze huts bat baino gehiago izango zen. Gizartetik zetorren eskuzabaltasuna eta elkartasuna bideratzeko tresna ere izan behar zuen. Izenburu orokorra ere oso garbi genuen: Ostegunak eguzkitan.\nHandik pasatu ziren beste hedabideetako langileak, kulturgintzako lagunak, euskaltegietako ikasle eta irakasleak aulkiak eta guzti, eta abar luze bat. Salaketak ozen entzun ziren Gasteizko erdigunean. Torturaren aurkako deiadar umila, edo Jose Maria Aznar epaitu eta Texasera herbesteratu zuen gizarte mugimenduetako kideez osatutako herri epaitegia.\nProtestaren bidez 'Egunkaria'-ren itxierak Araban sortu zuen haserreari —eta geure amorruari— bide bat irekitzea lortu genuen. Laster protestari proiektu berria abian jartzeko kitzikadura gehitu zitzaion. Pankarta esku batean eta akzioak bestean. Sostengua diru bihurtu zen, eta dirua egunkari. Arrapaladan joan zitzaizkidan beste lau hilabete. Oroitzen dut ekainaren 21ean Berriaren lehen alea eskuratu izana Judimendi auzoko kiosko batean, Sanjuanak ospatzen ari zirela. Nik idatzitako lehen testua 21. orriadean zetorren. Kazeta berria ireki bezain pronto ulertu nuen. “Eta orain zer?” galderak bazuen erantzuna.\nUrtzi Urkizu ('Egunkaria'-ko kazetari ohia): " 'Bihar argituko du egunak' ".\nBezperan, otsailaren 19an, Donostiako Trueba aretoetan izan nintzen Alexander Payne zinemagilearen About Schmidt filma ikusten. Amonaren etxera joan eta bertan gelditu nintzen lotan. Hurrengo egunerako aipatutako zintaren kritika nondik nora idatzi buruan nuela. Otsailaren 20an idatzi behar nuen kritika hura inoiz argitaratu gabe gelditu zen.\nOtsailaren 19a lasai bizi eta hurrengo goizean, beldurrezko film baten erdian topatu nuen neure burua. Amonak esnatu zidan, esanez Egunkaria-n Guardia Zibila zegoela. Nola? Lezoko izebak ere deitu zuen telefonoz. Bizkor dutxatu, gosaldu, jantzi eta trena hartzera joan nintzen korrika. Bidean Begoña del Teso ikusi nuen, Egunkaria-ko kolaboratzailea izandakoa. Trenean nindoala lagun batek deitu zidan, zer moduz nintzen galdezka. Normalean labur egiten zitzaizkidan tren bidaiko 20 minutu haiek luze egin ziren egun hartan. Martin Ugalde parkera iritsi eta han topatu nituen lankideak. Guardia Zibilak Iñaki Uria eraman zuen handik, eta langileon garrasiak heldu ziren. Bitartean, langileez gain, beste hainbat pertsona gerturatu ziren egun hartan Martin Ugaldera. Ezinegona eta harridura. Telefono dei ugari. Egunkaria-ko atean jarri zuten giltzarrapoa ikustera gerturatu ginen. “Ze txapuza, ze desastrea”, hitzak entzun nizkion Juan Luis Zabala lankideari. Xabier Lekuona zuzendariordearen inguruan bildu ziren lankideak, ea zer asmo zegoen entzuteko. Handik gutxira, lankide batzuk Egunero-ren aurreneko zenbakia idaztera joan ziren; 70.000 ale saldu ziren hurrengo egunean. Arkaitz Goikoetxea bertsolari eta lankide izandakoarekin beste solas tarte bat izan nuen gero, pankartaren atzean geundela. Gertatutakoa ezin sinetsi genbilen.\nArratsaldean komunikabideen aurreko langileen agerraldia izan genuen ate itxiaren aurrean. Eta ondoren Donostiara joan ginen batzuk, Artzain Onera, salaketa elkarretaratze batera. Donostiako hiru lagun gerturatu ziren eta haien berotasuna jaso nuen. Berotasun hori hainbat lagun eta ezagunen partetik jaso nuen hurrengo egunetan Lezon, Errenterian, Andoainen eta Euskal Herriko beste txoko askotan. Egunkaria-ren itxiera jendearen bihotza ukitu baitzuen. Horren erakusgarri handik hiru egunetara Donostian egin zen manifestazio erraldoi eta hunkigarria.\nOtsailaren 20ko egun hura nekatuta eta hoztuta amaitu nuen. Lezon bizi nintzen orduan. Eta Lezotik Xabier Alegria eta Luis Goia eramanak zituen Guardia Zibilak. Gertukoa nuen Goia, aitak gaztetandik ezagutzen zuen. Eta nik bere seme Arkaitz txikitatik ere bai. Ez dut inoiz ahaztuko Martxelo Otamendi eta Luis Goia askatu zituztenean, handik bost egunera, goizeko 03:00ak aldera Martin Ugalde parkera iritsi zireneko unea. Jon Mayak eta Ane Sarasketak egin zieten dantza agurra. Eta ondorengo Martxeloren esker hitzak langileoi. Hunkigarri hitza oso motz gelditzen da.\nOroitzen dut hurrengo egunetan dutxan egiten nuela negar. Donostiako manifestazioak eman zigula indarra lanean jarraitzeko. Baita herri batzordeetan zegoen energiak. Eta Euskal Herrian eman zen erantzuna sekulakoa izan zela. Herritarrei esker sortu zela Egunkaria. Eta herritarrei esker sortu zela Berria. Haiei esker egingo dugula aurrera. Eta denon artean lortuko dugula euskaraz bizitzea.\nAmaitzeko, eskerrak eman nahi dizkiet 2003an Egunkaria aurrera! leloarekin egin zuten guztiei. Baita "bihar zuentzat argituko du egunak" sms-a bidali zidan pertsonari ere.\nMikel Lizarralde ('Egunkaria'-ko kazeari ohia): "Tenerifeko eguzkiak ez du horrenbesteko berorik ematen"\n2003ko otsailaren 20ko gaua Tenerifen igaro behar genuen Edurnek eta biok. 20koa eta ondorengo zazpi egunetako gauak. Euskal Herriko negutik ihesi epelean pasatu behar genuen astebete. Lanak ahaztuta. Atseden hartzen. Baina ez. Otsailaren 20ko gauean etxean egin nuen lo-edo. Etxetik eraman zituzten lagun, lankide eta artean ezagutzen ez genituen beste batzuk gau hura nola pasatzen ariko ote ziren pentsatzen. Dardara gorputzean.\nAmesgaiztoa goizeko seiak baino minutu batzuk lehenago hasi zen, etxeko telefonoa jotzen hasi zenean. Albiste onek egunak argitu arte itxaroten dute. Txarrek presa dute etxean sartzeko. Eta Paul adiskideak fabrikara joan baino lehen irratian entzundako hura txarra zen. Guardia Zibila Martin Ugalde parkean, Egunkaria miatzen eta hainbat lagun atxilotuak. Tartean Martxelo eta Iñaki orduan ere lankide nituenak.\nEz naiz gogoratzen zenbat laguni eman nien berri txarra. Hiruzpalauri bai behintzat. Artean ez nekien zortzi bat urtez nire lantoki izandako hura betirako itxiko zutela, baina Andoainera gerturatu eta lagun eta lankideen aurpegiak ikusi nituenean zalantzarik ez nuen izan. Berdez jantzita izua eragiten ziguten haiek ez zeuden abegi oneko bisitan. Eta Martxelo-eta handik atera eta furgoian eraman zituztenean korapilo bat egin zitzaidan barrenean. Dardara eta beldurra.\nEta Tenerifera joango ez nintzen konbentzimendua. Orain bitxia eta harrigarria egiten zait, baina goiz hartan, artean oso ziur ez nekien zer egingo genuen... Baina goiz erdirako banekien ezetz. Hondartzak eta eguraldi onak itxaron beharko zutela, eta berotasuna beste nolabait jasoko nuela.\nEz dakit noiz eta non egin nuen aurrenekoz negar. Gogoratzen dut, baina, malkotan amaitu nuen uneetako bat. Egunkaria itxi eta bi egunetara manifestazioa egin zen Donostian eta lankideak Egunkaria aurrera zioten elastikoekin gindoazen. Elkarrekin. Mina eta guri babesa erakusteko hara agertu ziren milaka lagunei eskerrak emanez. Abiatu ginen eta Antiguako tunelean sartu ginenean mundu bat azaldu zitzaigun, txaloka, oihuka, justizia eske... jendea espaloian, negarrez asko, eta haien artean Arantza, garai batean AEKn lankide izan nuena eta Iñaki Uriarte Egunkaria-ko Bilboko lankidearen neskalaguna. Ordurako Iñaki oso gaixo zegoen, eta Arantza malkotan ikusita, harengana hurbildu nintzen besarkatzera. Uste dut ez ninduela ikusi ere egin.\nEgun haietan izan ziren une hunkigarriak eta izan ziren une gogorrak. Azkenekoen artean Martxelo espetxetik atera zenekoa. Une hartan, torturak salatu zituenean, nolabaiteko inozentzia galdu genuen askok. Pentsatzen genuenok kulturaren alorreko izen ezagunak ez zituztela ukituko. Eta gogorra izan zen, era berean, komunikabideren bateko edo besteko langileei elkartasun eske deitzea eta haiengandik jasotako erantzun hotza. Eskerrak erantzun orokorra juxtu kontrakoa izan zen.\nBaina nahiago dut une ederrekin gelditu. Lankideekin igaro eta bizi izan nituen orduekin. Jasotako dei guztiekin. Besarkadekin. Herrietan jasotako elkartasunarekin. Tenerifeko eguzkiak ez du horrenbesteko berorik ematen.\nGorka Erostarbe ('Egunkaria'-ko kazetari ohia): "Ainararen dei hura"\nAinara zen. “Lantegixa itxioskue, Gorka. Guardia Zibilak sartu dia eta Martxelo eta beste hainbat atxilotu dittue”. Artean sakeleko telefonorik enerabilen. Etxekoak jo zuen. Bortizki. Betiko txirrin hotsa zuen, baina goizeko zazpiterdiak ziren. Badakigu ordu horietako txirrin hotsak… Eta ondoren, urradura.\nEsan liteke, sarri esan ohi denez, haren ondotik beste proiektu berri bat sortu zela, indartsuagoa eta babestuagoa. Baina ez zait halakorik ateratzen.\nIsilik geratu nintzen segundu batzuz. “Lo ote nago oraindik, erdi ametsetan? Edo adarra jotzen ari ote zait? Ez da ba gai hauekin bromatan ibili ohi dena Ainara…”. Nola-hala erreakzionatu nuen. “Segituan izango naiz hor”. Artean autorik ez nuen. Trenez joaten nintzen lantokira. Baina azkarrago iristearren aitari eskatu nion autoz eraman nindezala. Ordu erdi eskasean Martin Ugalden nintzen. Jende mordoa, lankide mordoa, ezin sinestuzko aurpegiarekin. Abaildura, urduritasuna eta amorrua. Eta berdez jantzitako gizagaixo malapartatu batzuk Rambo jokoan . Eta ondoren urradura.\nEsan liteke, sarri esan ohi denez, inoiz baino gehiago batu ginela, eta inoiz baino batuago eutsi geniola bide berriari. Baina ez zait halakorik ateratzen.\nArtean ordenagailu portatilik ez nuen. Lau bat urte ziren Egunkaria-n sartu nintzela. Hiru bat aste neramatzan Barkatu Ama gehigarrian lanean. Lorea, Idurre eta Pipirekin lan egina nintzen eta kazetaritza lekzio batzuk jasoa, baina artean zipitzik ere ez nekien. Halere, ilusioz beterik hartu nuen lan haren ardura. Jon eta Mikelek egindako lan eskergari segida ematea ardura zen, baina pizgarri zitzaidan. Niretzat M-ak-en kantua baino lehen Egunkaria-ko gehigarria izan zen Barkatu Ama. Gazte gehigarri hari esker ezagutu nuen M-ak, eta ezagutu nituen beste hainbat talde ere. Otsailaren 20 hartan elkarrizketa bat egin behar nuen. Ez naiz akordatzen nor elkarrizketatu behar nuen, edo ez dut akordatu nahi, ez dakit. Eta urradura.\nEsan liteke gerora ere egin direla gazte gehigarriak eta musika zaletasuna, besteak beste, asko zabaldu, ugaritu dela. Baina ez zait halakorik ateratzen.\nJoan ginen Madrilera. Riofrío kafetegi beldurgarri hartan umorea baino ez genuen salbamendu eta umore hari tiraka eutsi genion bi egun infernuzko haiei Estitxuk, Joserrak, Irunek, Aitziberrek, Jonek, Ekaitzek… Ikusi genuen Imanol, izerditan, gau osoa Auzitegi Nazionalean lanean igaro ostean. Ikusi genuen Martxelo izena ere ahaztua dudan espetxe hartatik irtetzen. Inoiz sentitu ez dudan hotzikara eta ezina. Eta urradura.\nEsan liteke inoizko erakustaldirik handiena egin zuela euskalgintzak Donostiako manifestaldian. Baina ez zait halakorik ateratzen.\nMadrildik itzuli eta lankideak zain Andoainen, itxi berri ziguten lantokiaren kanpoaldean. Gogoratzen dut Luis Goya esker oneko hitzak egiten. Gogoratzen dut Martxelo oso hunkituta hitz egiten. Eta gogoratzen dut neure burua negar zotinka. Eta Oihanaren besarkadan babes hartuta.\nEsan liteke asko ikasi genuela esperientzia hartatik guztitik. Baina ez zait halakorik ateratzen.\nEta urradura oraindik.\nIrune Lasa (Egunkaria-ko kazetari ohia): "Flashback"\nLotan gaude oraindik kazetari bat Gasteizko 'Egunkaria'-ren delegazioko atarira heldu denean. Badaki zer gertatu behar den. Buruzagiek, Madrildik, eman diote abisua eta han dago Guardia Zibila iristerako.\nGerora kontatu zidanean piztu zidan harridurak, orain barregura ematen dit.\nGoiz da oraindik Martin Ugalde parkean. Gutxi batzuk atarian, kordoiaren parean: “Emaidan zigarro bat”, erretzeari utzita zion Kepak. Kordoiaren beste aldean, Latzeko langileak, elkartasuna adierazteko folio xumeez armatuta, Guardia Zibilari aurre egiten. ELAko Korta etorri zait, bere fundamentuarekin: “Pankarta bat egingo dinagu”. Batzar kontaezinetatik lehenengoa, Guardia Zibila oraindik han dela: “Tolosara joango gara biharko egunkaria egitera”. Donostian egingo dela lehen bilera, joateko hara. Autoaren bila noala oihuak: Guardia Zibila parketik ateratzen. Errepidea hartzerakoan patroleko atea zabalduta, guardia zibiletako bat zutik doa, burua altxata, harro-harro. Ez dakit gureetatik nor daramaten patrol horretan.\nOraindik begiak bustitzen dizkit goiz hura gogoratzeak.\nAntiguako frontoian elastiko urdina jaso dugu. Jendetzak elastikoari esker identifikatzen gaitu Egunkariko langileok manifestazio erraldoian. “Atxilotuak askatu!”.\nElastiko hura herri baten eskuzabaltasunaren, elkartasunaren, maitasunaren eta adorearen sinboloa da. Gero eta gutxiagotan, baina oraindik ere gertatu izan zait norbait elastiko hori jantzita ikustea, kalean, taberna batean eta... babes sentimendu batek hartzen nau. Orain askotan pasatzen naiz Antiguako tuneletik bizikletan. Ez da sinestekoa, baina aldi bakoitzean jendetzaren burrunba, aldarriak eta txaloak entzuten ditut. Benetan.\nTolosako 'Egunero'-ren egoitza inbaditu dugu. Ramonek ez dakit nondik ekarritako kafegailua eta zigarrokinez betetako hautsontziak. Pantailan Martxelo.\nBidegabekeriak ez du etenik. Auzipetuta daude oraindik gure zortzi lankide.\nHernani. Ordenagailuekin borrokan 'Egunero' egiten. Harrituta Axunen sabelean haurra nola mugitzen den ikusten.\nAlabari margoak eta koadernoa erosi dizkiot Plaza Berriko denda txinatarrean. Nire mahaia non ote zegoen kokatzen saiatu naiz une batez, baina ez dut lortu. Denbora joan da, oroitzapenak, beste bide bat hartu duten lankideak... Baina korapiloak hori dirau, eta aldiro agertzen da, urteurrenetan edo, adibidez patrol berde bat ikustean.\nEider Goenaga (Egunkaria-ko kazetari ohia): "Ez dut ahaztu nahi"\nEgunkaria-ko langile ohien bideoa landu dute Berria Telebistan eta huraxe ikusi dut lerro hauek idazten hasi baino lehenago. Ez dakit ondo egin dudan. Korapiloa egiten zait eztarrian, ahoa lehortzen zait eta begiak busti egiten zaizkit ordukoak oroitzen ditudanean. Izan ere, oso oroitzapen biziak dira Egunkaria itxi zutenekoak, gure lankideak atxilo eraman zituztenekoak, torturatu zituztela jakin genuenekoak... Oraindik sentitzen dut Donostiako manifestazioaren berotasuna, baina baita Madrilera joan ginenean sentitu genuen hotza ere —eta ez zen izan soilik hotza egiten zuelako—. Orduko hotza oso gogoan duela esaten du lankide batek bideoan, eta ez du arrazoirik falta.\nLehenengo astea zurrunbilo batean bezala bizi izan genuen, eta oroitzapen nahasi asko dira. Baina buruan ordena pixka bat jartzen hastea nahikoa da, oroitzapenak bata bestearen atzetik etortzen hasteko. Eta oso argi, gainera. Ez dut inoiz ahaztuko goizeko seiak pasatxotan jasotako deia. Sakelakoan begiratu, eta lankide bat. Ezer onik ezin espero ordu horretan. Ez, ordea, ezer hain txarrik ere. “Guardia Zibila Egunkaria-n sartu da, eta hamar lagun atxilotu dituzte”.\nZertara jakin gabe, oraindik erdi lotan, eta amesgaiztoa besterik izango ez zenaren itxaropenarekin, hantxe joan ginen Andoainera. Gero jakin genuen zeintzuk ziren atxilotuak, eta baita Egunkaria itxiko zutela ere. Lankideak elkartzen eta erreakzionatzen hasi ginen. Kolpe latza jo ziguten, baina ez genuen etsiko, erantzun egin behar genuen. Ez gintuzten isilduko.\nHasierako amorru eta malko haiek, lanerako gogoarekin ordezkatzen joan ginen. Gorabehera handiekin, ordea. Harrotasunez kaleratu genuen Egunero-ren lehen alea, eta Donostiako manifestazioan jasotako elkartasunak berriro begiak malkoz busti zizkigun, hunkituta; Madrilen amorruak hartu gintuen berriro, Pello Zubiria bere buruaz beste egiten saiatu zela jakin genuenean, eta beldurrak dantzan jarri gintuen, torturaren mamua ikusten hasi ginelako. Espetxetik ateratzean Martxelok egindako hitzek hotzikara eragin ziguten —oraindik sentitzen dugu hotzikara hura—. Elkartasun oldea indarra eta forma hartzen joan zen, ez zegoen elkartasun adierazpenik jasotzen ez genuen egunik, pertsona ezagun zein ezezagunen aldetik iritsitako elkartasuna.\nEta proiektu berria gauzatzen hasi ginen. Indar asko xahutu genuen bidean, baina indarrez egin genuen bidea, eta bideak indartu egin gintuen. BERRIA kaleratu genuen, langileen kemenaz eta euskal herritar ugariren babesaz.\nEgunkaria-ren itxieraren zamak, ordea, urte askoan jarraitu zuen gure bizkar gainean. Lankide zenbaitek espetxean jarraitu zuten —kartzelan jarraitzen du Egunkaria-ren kontrako operazioan atxiloturiko Xabier Alegriak ere—, auzipetuta zeuden, espetxe zigor eskaera handiak zituzten bizkar gainean, epaiketari aurre egin behar zioten, bigarren operazioaren —oraindik argitu gabe dagoena— kolpea ere jaso genuen...\nGauza asko dira, burutik ezabatu ezin direnak. Orduan bizitakoak eta ordutik jazotakoak ez ditut ahaztu, eta ez ditut ahaztuko. Baina, gauza bat argi daukat... Ez ditut ahaztu nahi.\nEnekoitz Esnaola ('Egunkaria'-ko langile ohia): "Martxeloren deia"\nMartxelo Otamendik kartzelatik irten zuenean hari telefonoz elkarrizketa egiteko erreparorik-edo ez zegoen Tolosan, Egunero-ren erredakzioan, baina ezohiko egoera gertatu zen. Asteartea zen, 2003ko otsailaren 25a, gaueko bederatziak inguru. Deia Madrilera, Egunero-k han zeukan kazetari Imanol Murua Uriari, ea Martxelo harrapatuko al zuen kartzelatik irten bezain azkar, Tolosatik pare bat galdera egiteko, egunkariak bederatzi eta erdietarako Iruñean behar zuela eta.\nIritsi ziren bederatzi eta laurdenak, eta Martxelo espetxetik atera zen. Baita Murua Uriak azkar harrapatu ere. "Hemen daukazue Martxelo. Aizak, Martxelo, Tolosatik hotsegiten ditek, benga". Tolosan telefonoaren ondoan dozena bat kazetari ginen, baina inork ez nahi telefonoa hartzerik! "Hartu baten batek!", bota zen han. Ezta hala ere. Bost segundo luze izan ziren. Azkenean gazteenetakoak hartu zuen: Jakes Goikoetxeak. "Martxelo, bi galdera egingo dizkizut"… baina orduan Martxelo Otamendi zen ezin zuena hitz egin; emozionatuta zegoen. "Bo, Martxeloren adierazpenik gabe bidaliko dugu Iruñera Egunero, baina testua moldatu behar duenak, moldatu azkar". Eta hala joan zen 5. Egunero hura.\nBaina ez; aldaketak laster. ETB2n Teleberri-n, 21:35ean, Julio Ibarra aurkezleak esan zuen ETBko kazetariak ondoan zuela Martxelo eta elkarrizketa egingo ziola. Huskeria esanda ere sartu beharra zegoen Egunkaria-ko zuzendariak esandakoa, eta Iruñera deitu behar, beraz: "Atzera bota lehen bidali dugun orria. Hor izango duzue berriro, hamar minutu barru". Gero, egundoko adierazpenak egin zituen Martxelo Otamendik, torturari buruzko haiek, eta merezi izan zuen aldaketak, denbora aldetik larri ginen arren.\nIñaki Petxarroman ('Egunkaria'-ko kazetari ohia): "Titularrik gogorrena"\nEgunero-ko erredakzio inprobisatuan ohi baino urduritasun gehiago sumatzen zen 2003ko otsailaren 25ean. Gure lankideak epailearen aurretik deklaratzen ari ziren, inkomunikatuta, eta torturen mamuak iluntzen zigun eguneroko jarduna. Ezin ihes egin gaiari, ordea. “Ez dira ausartuko hauek ukitzera, ezta?”, zioen baikorrenak, beldurra ezin uxatuta, ordea. “Ez naiz gehiegi fidatzen”, arraposten zuhurragoren batek.\nJakes Goikoetxea, Andres Gostin, Ramon Olasagasti, Lorea Agirre, Jon Eskisabel, Xabin Makazaga, Eider Goenaga, Jose Mari Pastor eta beste lankide batzuk ari ginen Egunero-ren bulegoan lanean Imanol Muruaren deia jaso genuenean. Madrilen zegoen Murua, lanean. Martxelo Otamendi aske uztera zihoazela ohartarazi zigun. Berehala agertu zen telebistan Otamendiren ahotsa. Urratutako ahotsa. Torturek puskatutako ahotsa.\nEz zegoen dudarik. “Ikaragarriak egin dizkiete”, bota zuen baten batek. Burumakur geunden guztiok telebistaren aurrean. Ezin erori, ordea. Gure irakurleekiko eta euskarazko kazetarekiko konpromisoak berehala erantzutera behartzen gintuen. Titular nagusiari buruz eztabaidatzen hasi ginen segidan. Tortura salaketen inguruan “ustez” erabili behar al genuen? Baten batek zalantza agertu zuen. Denboraren ondoren pasarte horrek gure xalotasuna adierazten du, baita gure lanbidearen oinarriei genien atxikimendua ere. “Aizue, gureei ere ez badiegu sinesten, akabo!”. Hitz magikoak bota zituen baten batek. Elkarri begiratu genion, baiezko keinu adierazgarri batez, zentzuzkoaren aurrean errendituta. “Torturatu egin dituzte”, izan zen Egunero-ren titular nagusia 2003ko otsailaren 26an. Titularrik gogorrena.\nJon Ordoñez ('Egunkaria'-ko kazetari ohia): "Aulki hutsak, Madrilerako autobusean"\nEz ahazteko moduko bidaia izan zen, ez errepikatzekoa. Astelehenean ziren pasatzekoak atxilotuak epailearen aurretik, otsailaren 24an, eta senideekin batera han joan ginen autobusean igande iluntzean Egunkaria-ko zenbait langile, ni tartean. Anoetan Realaren futbol partida zegoen, eta orduko horretan horrelaxe banatzen genituen lanak: batzuk Anoetara, beste batzuk Madrilera, igandea zen. Goizaldean iritsi ginen, eta Riofrio kafetegian gosaldu genuen. Ustez kafe gutxi batzuetako kontua izango zen, baina orduak luzatu egin zituzten, eta Riofrio-tik ere bota gintuzten, ondo gogoan badut.\n"Allí, debajo de la bandera", esan zuen polizia batek, atxilotuetako baten nora joan behar genuen galdetu zionean, Colon plazako bandera erraldoi ez-nazionalista hatzarekin erakutsiz. Auzitegi Nazionaletik urrundu gintuzten. Café Gijón-era joan ginen, eta ondo hartu gintuzten, bai. Une batean, ordea, elkarri ematen genizkion animoak eta Donostiako manifestazioan hartutako itxaropenak behera etorri ziren, atxilotuetako batek bere buruaz beste egiten saiatu zela jakin genuenean. Abokatuen hitzak labankada hotzak ziren, telefonoak jotzen zuen aldiko.\nHotza, babesgabetasuna, torturaren itzala. Deklarazioak hurrengo egunean amaituko ziren. Ostaturik ez, aterperik ere ez. Autobusean pasa beharko genuen gaua, Madrilgo kale bateko bazter batean utzita. Autobusa beteta (atxilotuentzako aulki hutsak gordeta genituen), langileak eta senideetako bat trago bat hartzera joan ginen. Ez dut gogoan nor zen zehazki senidea, ezta noren senidea zen ere. Ordu gutxi batzuetan ezezagun ginen batzuk momentu latzak bizi izan genituen elkarrekin, batek bestearen sorbalda gainean besoa jarriz, eskainiz.\nOraindik ere, gertatzen zait, nor den ez dakidan 60 urtetik gorako emakumeren batek Ordizian, Tolosan, Donostian, kalean agurtzen banau, autobus horretan hasten naizela aurpegi horren bila, noren ama izan litekeen gogoratu nahian, bada ez bada ere, horrela izanez gero, hurrengo batean adeitsuago agurtzeko, ez ezezagun bat balitz bezala. Baziren autobus horretan anaiak, bikotekideak, alabak eta lagunak, baina ama izan litezkeen horiekin soilik izaten dut erreflexu hori.\nEta joan ginen trago bat hartzera, eta batek beste bat ekarri zuen, eta horrek hurrengoa, azkenekora iritsi ezin. Autobusera lotara joateko presarik ez baikenuen. Zenbait orduz gertatutakoaz hitz egin genuen, baina barre ere egin genuen, baita abestu ere, ordu horietan hain arrotz zitzaigun hiri horri gain hartuta edo. Itzuli ginen autobusera begi bat itxita eta beste bat irekita zutenen artera, ixil antzean. Zuzen joan ginen gure aulkietara, ustez, baina parre txikiren bat edo beste entzun genuen autobusean geratu zirenengandik, eta hurrengo egunean adarra jo zigunik izan zen.\nAsteartean pasa ziren atxilotu guztiak epailearen aurrera. Barrura joan ziren batzuk, eta euren senideak aulki hutsa baino huts handiagorekin itzuli ziren etxera; beste batzuek eurentzat gordetako aulkia hartu zuten autobusean, eta bueltako bidaian torturen berri eman ziguten. Bakardadean etxerako bidean har txiki bat piztu zitzaidan sabelean, gu manifestazioan, etxean, autobusean, Riofrio-n edo tragoa hartzen ari ginen artean, eurak jasaten ari ziren tratu hankerrean pentsatuta. Aurreko gauean Madrilen barre egiteagatik eta abesteagatik errudun sentitu nintzen.\nAndoainera iritsi ginen, eta nola edo hala agurtu ginen 48 orduz elkarrekin autobus batean izan ginenak, gurekin itzuli ziren atxilotuen ongi-etorria tartean. Logurea, nekea, presa... Bote-prontoan egindako agurra izan ziren, bi besarkada eta lau hitz, azkar eman eta esandakoak. Gogoan dut, ordea, horietako batean senideetako batek esandakoa: "Senideontzako bidaia gogorra izan da hau, baina zuek gazteek jarri duzuen umore eta giroagatik izan ez balitz, are eta gogorragoa izango zen". Ez dut gogoan nork esan zidan hori, ezta noren senidea zen ere, baina hitz horiekin pikutara bidali zuen bueltako bidaian piztutako erruduntasun harra.\nEnekoitz Esnaola ('Egunkaria'-ko kazetari ohia): "Martxelorekin autoan 2003ko otsailaren 26an"\n2003ko otsailaren 26a zen, asteazkena, eta Martxelo Otamendi han sartu zen Egunero egunkari nazionala egiten hasi ginen egoitzara, bakarrik. 11:00ak inguru ziren, eta neu bakarrik nintzen Tolosako lokalean. Sei egun lehenago Guardia Zibilak, Auzitegi Nazionalaren aginduz, Egunkaria itxi zuen eta hainbat lagun atxilotu zituen. Tartean, zuzendaria: Martxelo. Atzeman eta bost egunera, otsailaren 25eko gau partean, bermepean libre utzi zuen Juan del Olmo epaileak. Aske atera zenean, espetxe atarian komunikabideak zain zeuzkan Martxelok, eta adierazpen gogoangarriak egin zituen. Torturak jaso zituen, zioenez (bideoa).\nOtsailaren 26 hartan, Egunkaria-ren ordezko Egunero-ren lokalean sartu zenean, "hi, beste denak non daude?", zioen Martxelok, harrituta. Lankide denak Andoainen ziren, elkarretaratze batera eta eguneroko bilerara joanda. Ez zekien orduko martxa hori zenik. Ordu batzuk baino ez zeramatzan aske, eta 'galduta' zegoen. Egunero-ri halabeharrez izena utzi zion Tolosaldeko egunkariaren ixte lanetan ari nintzen, geroago besteari ekiteko. Eskualdeko kazetaren lanak bukatu, eta Martxeloren autoan sartu nintzen, harekin batera Andoainera joateko. Aurreko gauean libre utzi zutenetik ez nintzen harekin portunatu. Torturei buruz kotxean ezer galdetzeko adorerik ez neukan. Berak bota zidan, ordea: "Kristorenak egin zizkidatek guardia zibilek".\nAndoainera iristen ari ginela, telefono dei bat Martxelori. Juan Jose Ibarretxe orduko lehendakariaren idazkaria zen. Hizketan hasi ziren Ibarretxe eta Martxelo. Honek kalabozoko kontakizuna egin zion, eta esan ere bai beragatik —Ibarretxegatik— guardia zibilek handiak bota zizkiotela.\nAndoainen Arnaldo Otegi, Rafa Diez, Gorka Knörr eta beste ordezkari politiko, sindikal eta kultural esanguratsu batzuk zain zituen otsailaren 26 hartan. Euri zaparrada ari zuen. Hurrengo eguneko Egunero-k zekarren "nekatuta, harrituta, hunkituta, zurbil, begizuloekin..." agertu zela Martxelo, "itxuraz, lasai". Patxi anaiaren aterkipean babestu zen.\n2008an Europara jo zuen bestelako babes baten bila. Estrasburgoko Giza Eskubideen Auzitegiak joan den urrian jakinarazi zuen epaia: Espainia kondenatu zuen, Martxelo Otamendiren tortura salaketa ez ikertzeagatik.\nBideoa. 'Egunkaria'-ko lanegunak gogoan\nOhien saldoan (Ainara Gorostitzu 'Egunkaria'-ko langile ohia)


kritiken hemeroteka » Memoria eta gatazka\n« Miñan | Txantxa gutxi »\nMemoria eta gatazka Javier Rojo / El Diario Vasco, 2020-01-04\nEuskal narratiban azken urte hauetan mainstream bihurtu diren gaiak gatazkarena eta memoria historikoarena izan dira. Gatazkaren gaia narratibaren ezinbesteko erreferentzia moduan agertu zen, bat-batean, idazleek horri buruzko nobelak idatzi beharra sentituko balute bezala, behin betiko narrazioaren bila. ETAren amaiera baino lehenago bazeuden gai horri buruzko istorioak, baina amaiera hori hurbiltzen zen neurrian eta batez ere su-etenaren ostean, uholdea gertatu zen. Jakina, hau inpresio bat baino ez da, subjektiboa beraz, agian estatistikek beste zerbait islatzen baitute. Memoria historikoarena, ostera, poliki-poliki gertatuz joan zen, giro orokorrari jarraituta. Ruben Sanchez Bakaikoak “Hondarrak” idaztean bi gai nagusi horiek uztartu ditu, gatazkan oinarritutako narrazioa eta memoria historikoarena bata bestean txertatuz. Argumentuan Tupa ezizenez ezagututako ETAkidearen historia eta haren familiarena txandakatzen dira. Tupa atxilotu dute eta kartzelan ia hogeita hamar urtez dagoen bitartean, hango bizitza eta gorabeherak kontatzen dira, sortzen zaizkion dudak-eta alde batera utzi gabe. Alde honetatik, “Hondarrak”en, kartzelan kokatutako argumentu bat kontatzen zaigu. Eta istorio hau garatzen den bitartean, pertsonaia horren familiaren historia ere berreraikitzen da, bi emakumerengan zentratuta: Tuperen amama eta ama. Bigarren ildo honetan, Uxue herria agertzen zaigu ardatz moduan, familia bertakoa izanik, eta gerra inguruko gorabeherak eta gerra ostekoak kontatzen dira, 1960a arte gutxi gorabehera. Amaren aldetiko familia hori Gerra Zibilean irabazleen alderdian egon zen, beraz, ezin dugu esan Tupa ETAn sartzea halako determinismo historiko baten ondorioa denik, haren jatorriak irabazleen artean kokatzen diren aldetik.\nEta horixe da liburu honek duen baloreetako bat: bandoen artean erabateko muga gainditu ezina dagoela planteatzen duen ideiaren kontrara, hemen kontrajarritako alderdiak banatzen dituen lerroa lausoago gertatzen da, eta malgutasun horrek ahalbideratzen du gatazka gainditu ahal izatea, edo behintzat gatazkaz harantzago elkarbizitzarako posibilitatea ere badagoelako aukera planteatzea.


INE - Egoitza Elektronikoa - Atzerrian bizi diren espainiarren errolda kontsultatzea\nNola kontsultatu AEE?\nCl@ve sistemaren bitartez elektronikoki identifikatu ahal den edozein interesdunak inskribatzeko orduan PERE fitxategi nazionalean emandako datuak telematikoki kontsultatu ahalko ditu. Cl@ve sistemako identitate-datuak PERE fitxategiko inskribatze datuekin bat ez datozenean, ez da informaziorik emango.\nNork kontsulta dezake AEE?\nEskuarki bizi den kontsuletxe-mugapeari dagokion matrikula-erregistroan egoiliar gisa izena emanda dagoen edozein pertsonak.\nZer datu erakutsiko ditu kontsultak?\nKontsultaren emaitzak erabilgarri dagoen azkeneko aldaketari dagokion izen-ematearen datuak erakutsiko ditu, bai eta AEE fitxategi nazionalean izena eman zeneko data ere. Aipatu informazioa pantailan agertuko da eta inprimatu ahal izango da.


Lanbide-ibilbidea aldarrikatu dute erizainek - Uribe kosta - Hiruka.eus\nHiruka.eus 2018-05-24 16:44\nGaur eguerdian Urdulizen egiondako elkarretaratzea. © SATSE\nSatse sindikatuak deituta, hainbat erizainek protesta egin du gaur Urdulizko ospitalean, atzo Areetako anbulatorioan egin legez. Osakidetzari eskatu diote 2011ko lanbide-ibilbidearen mailak ordaintzeko. Modu berean, deialdi berriak atoan ateratzea eta ebaluazio-tresnak aldatzea aldarrikatu dituzte.\nEAEko Auzitegi Nagusiak joan den astean eman zuen epaia Osakidetzak 2012an bertan behera utzi zituen soldataren osagarrien inguruan. Auzitegiak EAEko osasun-zerbitzuaren aurka ebatsi zuen, 100 milioi euro baino gehiago ordaintzeari zigortzen. Satseren ustean, "zazpi urte luzeko itxaronaldiaren ostean, Auzitegi Nagusiak justizia egin die 700 profesionali; Osakidetzak bere kabuz eta etengabe urratu zuen langile horiek lanbide-garapena izateko daukaten eskubidea".\nHala, sindikatuak zabaldu du ebaluazio-batzordeak daborduko eratu direla eta "soilik geratzen da Osakidetzak mailen erresoluzioa EHAAn argitaratu eta lortutako mailak eta sortutako atzerapenak ordain ditzan". Satsek aurreratu duenez, mobilizazioak hasiko lituzke, Osakidetzak lanbide-ibilbideak ordainduko ez balitu. Dena den, erizainak ez dira mugatzen 2012ra arteko egoerara: "Osakidetzak bere dekretuak urratu ditu eta 2012tik daroa deialdi berriak egin barik. gainera, ez ditu bete bere konpromisoak: ebaluazio-modelo berri bat negoziatzea eta beharginen errealitatean oinarritutako baremazio-irizpideak ezartzea". Horregatik, aparteko deialdia eskatu dute, "Osakidetzaren geldotasunak" zazpi urtean sortu dituen albo-eraginak zuzentzeko.\nErizainen kolektiboaren arabera, "euskal Administrazioak negoziazio kolektiborako eskubidea urratu du"; gogorarazi dutenez, Administrazioak eta Satsek hitzarmena egin zuten osasuneko mahai sektorialean, "negoziazio kolektiboaren fruitu", 2011ko abenduaren 21ean. Gerora, Osakidetzako Zuzendaritza Nagusiak bertan behera utzi zuen hitzarmena, "bere kabuz".\nProtesta Areetako anbulatorioan, atzo. (© SATSE)\nEkonomia Getxo Urduliz


Naturzalia: Aralarko anfibio eta narrastixak erakusten\nAralarko anfibio eta narrastixak erakusten\nBeste behin ere, anfibio eta narrastixak aurrez aurre erakusteko aukera euki dot. Oinguan, Gipuzkoako Parketxe Sareak antolatutako irteera batian izan da, nun gidari lanetan ibili naizen. Aralarko anfibio eta narrastixak ezagutzeko helburuakin, Lareoko urtegira juan ginan, eta egualdixa lagun, hainbat espezie ikusteko aukera euki genduan: uhandre palmatuak (Lissotriton helveticus), arrabio larbak (Salamandra salamandra), baso-igel gorrixan (Rana temporaria) zapaburuak, apo arruntak (Bufo spinosus), txantxikua (Alytes obstetricans), horma-sugandilak (Podarcis muralis), musker berdiak (Lacerta bilineata), ziraunak (Anguis fragilis), sugegorri kantauriarra (Vipera seoanei) eta suge gorbatadunak (Natrix natrix).\nLehen azalpenak, inguruko espezieak erakusten (Argazkia: Haritz Arrieta)\nOndorengo estekan aurkitxuko ditxuzue irteerako hainbat argazki (Gipuzkoako Parketxe Sareak prestautako bilduma):\nEta hemen, suge gorbatadunakin grabau ziaben bidixotxo bat:\n(Gipuzkoako Parketxe Sarea)\nJendia oso gustora ibili zan, eta baitxa ni ere! Ia berriz ere errepikatzerik daukagun!\nNere partetik, eskerrik asko Haritz, Aitor eta Ainhoari bitxuak aurkitzen laguntziarren.\nEgilea: Ander Izagirre Egaña Ordua: 19:03\nDuela 4 minutu


Albisteak - Zer dira SWL eta SF FIBCentzat\nZer dira SWL eta SF FIBCentzat\nJendeak serio hartu behar du laneko lesioekin. Langileekin ez diren laneko lesioak eta gaixotasunak hilero gertatzen dira egunero mundu osoan. Zorionez, FIBCak erabiltzen dituzten industrietan, ontziratutako poltsak ere deituak, zorrozki SWL duten poltsa handiek laneko lesioen tasa murrizten laguntzen dute.\nFIBCen SWL (laneko karga segurua) gehieneko garraiatzeko ahalmena da. Adibidez, 1000 kg SWL esan nahi du gehienez ere garraiatzeko ahalmena 1000 kg dela.\nFIBCen SF (segurtasun faktorea) 5: 1 edo 6: 1 izan ohi da. Batez ere NBEren ontzirako poltsan, 5: 1 SF-a da beharrezko baldintzetako bat.\nFabrikatzaileek karga goreneko proba egiten dute SF zehazteko. Karga goreneko proban 5: 1 SF duen poltsa handiak 5 aldiz SWL baino 5 aldiz gehiago eduki behar du SWL 2 aldiz 30 aldiz egin ondoren. Adibidez, SWL 1000 kg-koa bada, ontziratutako poltsek proba gaindituko dute 5000 kg-ko presioari eutsi ahal badiote, eta ondoren proba ziklikoa 2000 kg-ko presioan 30 aldiz egingo dute.\nBitartean, 6: 1 SF poltsa ontziratuagoa da. SWLa 6 aldiz eduki ahal izan behar du SWLa aldiz 3 aldiz 70 ziklo egin ondoren. Egoera horretan, SWLa ere 1000 kg-koa bada, ontzirako poltsek 6000 kg-ko presioa edukitzen dutenean gaindituko lukete proba, eta gero proba ziklikoa egingo dute 3000 kg-ko presioarekin 70 aldiz.\nSWL zati garrantzitsua da arriskurik gabeko lantokia sortzeko. Kontuan izan behar da langileek funtzionatzen duten bitartean SWLa bete behar dutela, betetzea, deskargatzea, garraiatzea eta biltegiratzea barne.\nZuntz Poltsaren Neurriak, PP Fibc Poltsak, Fibc ontziak, Fibc Bags Formula, Fibc Jumbo Poltsak, Fibc Big Bag,


KALAMUA KORRIKALARI TALDEA: EIBARKO IPARALDEKO BIRA\nBatzuk txakolina dastazen eta beste batzuk afariz afari dabiltzan bitartean, formalak eta serioak, "los de alli", entrnatzera ateratzen gara. Aurten "serio" hartu ditugu irteerak: hiru ordukoak hasteko eta guztia oinez. Gaurkoa ederra, eguraldi bikaina eta ibilbide zoragarria. Arrajolatik Urkora, Akondia, Kalamua, Aizketa eta Arratetik Apalategia. Hiru ordu eta edi eta egun guztirako irriparrea.\nHemen duzue gure goizaren erreportajea.\nIgandean entrenamenduarekin jarraitzen dugu.\nIBILBIDEA: Marina-zahar, Intxorta, Azkonabitza,...\nDENBORA: 3 ordu eta erdi.\nOso polita!! Egia esanda, faltan botatzen nituen halako erreportaiak! Enbiadi puntu bat ere sentitu dut! Ondo dator motibaziorako!!Zorionak, azken montajetik asko hobetu duzu eta!! Nabaritzen da ikastaroaren eragina ;)!!\nHau bai ederra! Ikastaroarena baino primerako aktoreak eta, batez ere, Guruaren errieta eta aholkuak!


Txori migratzailea | Kultura | Berria\nElla Fitzgerald (1917-1996), bere azken urteetako emanaldi batean. BERRIA Tamaina handiagoan ikusi\nJulio Cortazarrek honela dio Rayuela nobelan: «...jazza migratu, emigratu, immigratu edo transmigratu egiten duen txoria bezalakoa da... mudatu eta zabaldu egiten den zerbait; gaur Vienan kantari ari da Ella Fitzgerald, eta Kenny Clarke areto bat inauguratzen ari da Parisen, eta Perpinyan Oscar Petersonen hatzak jauzika dabiltza...». Txori migratzaile eta kantariaren definizioa taxuz egokitzen zaio Ella Fitzgeraldi ere, edozein kantu genero bere estilora moldatzeko zuen berezko dohain naturalagatik. Howard Reich kultura kazetariak, besteak beste Portraits in Jazz eta Let Freedom Swing liburuen egileak, Fitzgeraldi buruzko artikulu bat idatzi berri du Chicago Tribune egunkarian. Hartan dio: «Fitzgeraldek, autodidakta izanik ere, trebetasun handiz menderatzen zituen swinga, bebopa, standar-ak, bluesa, baladak, Broadway eta Hollywoodeko kantuak, eta bere garaiko herri musikako beste edozein kantu esparru».\nHaurtzaroa eta hastapenak ez zituen errazak izan, garai hartako beste musikari eta kantari beltz askoren moduan. Familia pobre batean jaio zen: aitak etxetik alde egin zuen bera jaio eta gutxira. Amarekin New Yorkeko Yonkers auzora joan zen, 1922an, eta hainbat lanetan aritu zen; enkargugile edo prostituzio etxe bateko zelatari abisugile moduan... 1932an ama hil zitzaion auto istripu batean. Eskola utzi, eta legearekin arazoak izaten hasi zen; erreformatorio batean sartu zuten, baina ihes egin zuen; musikan topatu zuen aurrera egiteko modua.\nTxori kantari eta migratzailea izan zen, eta hainbat grabaketa historiko egin zituen munduko hainbat txokotan. Ella and Billie Holiday at Newport (1958), Jazz at the Philarmonic Vienna 4/22/59 (1959), Ella in Berlin: Mack the Knife (1960), Ella at Juan-Les-Pins (1964), Ella and Duke at the Cote D'Azur (1967), Ella in Budpest (1970), eta Ella in London (1974), adibidez. Esanguratsuak izan ziren beste musikari eta kantariekin elkarlanean egindako diskoak ere; bereziki, Louis Armstrongekin grabaturiko Ella & Louis (1956), Ella & Louis Again (1957) eta Porgy and Bess (1958). 1956-1966 urteen artean 43 disko grabatu zituen; orotara, 13 Grammy sari irabazi, eta 40 milioitik gora disko saldu zituen.


ikasbil.eus: irakurgai-mailakatuak-fitxa: Kazetari amerikar baten egunaldia 2889an\nMartitzetik ere jasotzen ditu berriak kazetariak; bideokonferentziak ere izango dira. Albisteak ez dira irakurriko, entzun baizik. Itsaspean jendea 1500 km/h-ko abiaduran garraiatzeko hodei batzuk izango dira, 10 milioiko hiriak, hodeietan koloretako iragarkiak, auto hegalariak 600 km/h-ko abiadura hartzeko gauza izango direnak, oinezkoak eramateko espaloi mekanikoak. Eta gerrarako armak gai izango dira milaka kilometrotara gas toxikoak jaurtitzeko. Errusiaren parte izango dira Finlandia, Norvegia, Suedia eta India, eta AEBen parte Britainia Handia eta Kanada. Japoniarrek koloretako argazkiak asmatuko dituzte; aurrez prestatutako janaria etxera ekarriko da… Eta munduko gobernu guztiak dira Francis Bennet kazetariaren boterearen jakitun, eta beldur.\nEgilea: Jules Verne\nItzultzailea: Alberto Barandiaran\nEskerrak gaur egungo gizon-emakumeak sendoagoak direla garbitasunari eta soinketaren aurrerakuntzei esker, zeinaren ondorioz bizi-itxaropena hogeita hamazazpi urtetik hirurogeita zortzira igo baita; eta eskerrak, era berean jaki aseptikoei. Eta laster iritsiko da aire nutritiboa, zeinak aukera emango baitu elikatzeko… arnastu baino ez.


Eguzki-bide bidezko hornitzaileen hornitzaileak - Metalik onena\nEtxea >Trafiko Produktuak > Eguzki Errepideko Stud\nEguzki Errepideko Stud Fabrikatzaileak\nBest Metal Txina profesionala daEguzki Errepideko Studfabrikatzaileak eta TxinaEguzki Errepideko Studhornitzaileak. Segurtasun erretraktileko produktuetan zentratzen gara, hala nola gerriko erretraktileko hesia, soka hesiak, errotulagailuak, segurtasun zintak, mundu osoko saltzaileentzako produktuak, hala nola, Alemanian, Polonian, Erresuma Batuan, Frantzian, Japonian, Korean.\nSolar Road Stud-en xehetasunak\n1.Materiala: Japoniako goi mailako PC materiala edo aluminioa\n2. Energia hornidura: eraginkortasun handiko eguzki panela (2.5V / 140MA)\n3. AEBetako eguzki panela\n4. LED: 5mm diametro ultra distiratsua (4 pieza edo 6 pieza)\n5. LED kolorea: gorria, horia, berdea, urdina, zuria\n6. Lan eredua: keinuka edo etengabea (egunez kargatuta, gauean automatikoki lan eginez)\n7. Laneko orduak: 140 ordu keinuka eta 40 ordu etengabe guztiz kargatu ondoren\n8. Ikusizko distantzia:> 800 m. 9 Uraren aurkako froga: IP68,10. Neurria: 114 * 90 * 11 mm\n9. Erresistentzia:> 15T (errepide erdian instalatu daiteke)\n10. Bizitza iraupena: 5 urte Litiozko bateriarentzat)\n11. Diseinu berezia bizikleta bide, bizikleta bide, golf klub, hotel parkea.\nEguzki bidezko zutoin hauek eguzkiak naturalki kargatzen ditu. Iluntzen hasi bezain laster estudeko LED argiak automatikoki pizten dira gauero. Berariaz diseinatu dira bide segurtasuna kontuan hartuta eta eskualdeko trenbide gurutzamenduan, elkargunean istripuak murrizten lagun dezakete eta gidariei iluntasunean eta eguraldi txarretan gidariei orientazioa eta arriskua emateko abisua eman dezakete. kostuak aurreztea eta bide segurtasuna bermatzea.\nSolar Road Stud-en ezaugarriak\n1. Ingurumena errespetatzen duena: eguzki argia argi iturri gisa erabiliz, energia aurrezteko eta ingurumena babesteko ezaugarriak ditu.\n2. Bizitza luzea: 3 urte baino gehiago lan egin normalean.\n3. Lan denbora luzea: 100 ~ 200 ordu lan egin dezake argi iturri estandarraren pean guztiz kargatu ondoren.\n4.Tenperatura tartea: -20 â „ƒ ~ + 70â„ ƒ.\n5. Ikusgarritasuna: LEDaren distira biziak gidarien arreta erraz erakartzen du 500 metroko distantzian.\nEguzki Plastikozko Errepide-islatzailea\nEguzki plastikozko errepideko islagailua. Eguzki keinukari iraunkorra, katuaren begia, iragazgaitza den plastikozko bide islatzailea. Eguzki plastikozko erreflektoreak 3 urte baino gehiago funtziona dezake normalean.\nEguzki Plastikozko Errepide Islatzailea\nEguzki plastikozko erreflektore plastikozko bide segurtasuneko produktuak. Eguzki errepideko plastikozko islatzaile plastikoak presio erresistentzia handia du, kolpearen erresistentzia, tenperatura altu (baxua) erresistentzia.\nEguzki bide plastikozko plastikozko bide segurtasuneko produktuek. Eguzki bide plastikozko hari islatzaileak eragin handia du, gauean ibilgailuak ohartaraziz.\nErreflektore islatzailea Road Stud\nSalmenta beroa ABS plastikozko islatzaile islatzaile errepide bidezko erreflektorea da. Erreflektore errepideko haraxka hain da erakargarria argien azpian, gidariak 150-200m-ko distantzian isla senti dezakeela. Beraz, gauean gidatzeko erabilgarria da.\nZeramikazko Errepideko Stud\nErrepideko segurtasun islatzailea 4 hazbeteko errotulatzaile zeramikazko salmenta. Errepide zeramikoak 1300 graduko tenperatura altuan jaurtitzen dira, higaduraren aurkako erresistentzia altuaren ezaugarria ziurtatzeko eta inoiz ez itzaltzeko.\nErosi deskontua Eguzki Errepideko Stud prezio baxuarekin eta kalitate handikoa da Bestmetal-en. Produktua pertsonalizatu eta handizka daiteke Txinan Eguzki Errepideko Stud fabrikatzaile eta Txina Eguzki Errepideko Stud hornitzaileetako bat den gure fabrikatik. Gure aurrekontua oso merkea den arren, ez zara kalitateaz eta prezioaz arduratzen. Erraz mantentzen eta muntatzen den produktuak urtebeteko bermea eta iraunkorra dituela agintzen dizuegu. Zaletasun handikoa eta ekonomikoa Eguzki Errepideko Stud azken salmenta da eta gertaerak alokatu daitezke. Behar izanez gero, gure prezioen zerrenda eta doako lagina lor ditzakezu. Zerbitzurik onena erabiliko dugu zurekin lankidetzan aritzeko.


Bidasoa Xake Klub berria: eskualde mailan kirola praktikatzeko beste aukera bat – Irunero\nBidasoa Xake klubaren izenak adierazten duenez, Bidasoa eskualdean xakea erakutsi eta praktikatzeko helburuarekin sortu den kirol elkarte berria da. Klubak Hondarribiko Klink elkartean eta Irungo Palmera Montero gunean emango ditu xake klaseak maila eta adin desberdinetako ikasleei zuzendurik. Gainera, kluba eta xakearen inguruko ifnormazio gehiago zabaltzeko www.bidasoaxake.com webgunea martxan jarri dute.\nBidasoa Xake klubak bi lokal baliatuko ditu bere jarduera eta ikastaroak aurrera eramateko. Lehena Irungo Palmera Montero eraikina izango da, Irungo Udala eta Mondragon Unibertsitatearen arteko lankidetzari esker eskuratu dena. Bigarrena, berriz, Hondarribian kokatuta egongo da, zehazki, Klink elkartearen lokalean.\nBidasoa Xake Klubeko kideek azaldu dutenez, oso pozik daude Klink elkarte pribatuak klubaren eskakizunari eskuzabaltasun handiz emandako erantzunarekin. Andoni Ordube, elkarteko zuzendaritza batzordeko kide eta irakasleak azaldu duenez, “eskualdeko edozein bazterretan xakera jolastu ahal izateko erraztasunak eman nahi ditugu”.\nKlub berriaren jarduera ezagutzera emateko asmoz, iraileko asteetan zehar hainbat jardunaldi ireki antolatu dituzte. Jardunaldi ireki horiek Hondarribiko Klink elkartean egin dira astelehenetan 17:00etatik 19:00etara. Irungo jardunaldi irekiak, berriz, Palmera Montero espazioan egin dira astearte eta asteazkenetan 17:30etatik 19:30etara.\nKlub berriaren eraketa ezagutzera eman aurretik klubak 20 kide baino gehiago eta 30 ikasletik gora bildu ditu jada. Horrela, datozen hilabeteetan zehar jende berria erakartzen jarraitzeko asmoa dute. Horretarako, www.bidasoaxake.com webgunean klubarekin loturiko informazio guztia ipini dute, Gipuzkoa mailako edo Txapelketa ofizialen inguruko informazioarekin batera.\nBidasoa Xake klubak xake eskolaren bitartez askorentzat ezezaguna izan daitekeen kirola ezagutzera eman eta xakea praktikatzen hasteko aukera eskainiko du. Hortik aurrera, eskola-umeei zuzendurik egongo diren ikastaroez gainera, helduentzako ikastaroak eskeiniko dira ere.\nTaldeak jokalarien mailaren arabera bereiziko dira, hau da, jokalari berrien taldeekin hasi eta lehiaketak prestatzeko helburua duten taldeetaraino. Guztira, haurrentzako taldeak 4 maila ezberdinetan banatuko dira eta helduentzat pentsatutakoak 3 taldeetan. Horretarako, esperientzia handia duten 6 monitoreen laguntza izango dute ikasleek.\nEskolen ordutegia klubaren webgunean kontsultatu daiteke. Oscar Diez Bidasoa Xake Klubeko zuzendaritza batzordeko kidea eta irakasleak azaldu du, eskola orduez gainera, ordu batzuetan zehar instalakuntzetako ateak libreki zabalik edukitzeko asmoa dutela, era honetan, klubeko kideek nahi dutenean xakera jolasteko aukera izan dezaten.\nBestetik, ikasleen formakuntzari dagokionez Oscar Diezek azaldu du, “Step izena duen metodo holandarra garatzen duen liburu batean oinarrituko gara ikasleen formakuntzarako”. Liburuak haur eta helduen formakuntzarako baliagarria izan daiteken informazio biltzen du, bertan hasiberrien mailatik lehiaketa mailarainoko estrategiak lantzen direlarik.\nEskualdean xakea bateratzeko beharra\nUztailean eskualdean xakera jokatzeko ohitura duten lagun talde batek Bidasoa eskualde mailan xake klub bat eratzeko beharra ikusi zuen. Behar hori erantzuteko helburuarkein sortu zen Bidasoa Xake kluba, hain zuzen ere, Bidasoa eskualdeko xake jarduera eratu, antolatu eta garatu ahal izateko. Bidasoa Xake Klubeko kideek azaldu dutenez, klubaren eraketa aurrera eraman ahal izateko Servos eta Laboral Kutxa babesleen laguntza ezinbestekoa izan da. Gainera, Borja Olazabal Irungo Udaleko kirol ordezkariak azaldu duenez, azkenaldia beste kirolek eskutsi digutenez beti positiboa da Irun eta Hondarribia eskutik helduta lan egitea.\nXakea kirol ezberdina izateaz gainera, haur zein helduei onura ugari ekar diezaieken kirola da. Izan ere, xakeak arreta eta kontzentrazio gaitasuna hobetzen lagunduko die, etengabe pentsatu behar diren estrategien bitartez pentsaera egituratuko duten bitartean.\nGainera, harreman sozialak eratu, beste pertsonekin komunikatu eta porrotak gainditzen ikasteko lagungarria izan daiteke kirol mota hau.\nPosted in KirolakTagged Bidasoa Xake kluba, irun, irunero, kirolak, Xakea


Programazio neurolinguistikoa edo NLPa psikologia aplikatuaren arlo aktiboa da, inkontzienteko prozesuetan eragina duten teknika sinple eta eskuragarria eskaintzen duena. NLP ongi aplikatzen da maitasunaren eta harremanen esparruan. NLP teknikak maitasuna aurkitzeko laguntzen dute, harremana harmonikoa eraikitzen dute edo sentipenak uztartzen dituzte. Maitasuna joko bat da, eta joko bakoitzak bere arauak ditu. Badakizu - irabazle izan, ez - galtze bat eta ondorengo ondorioak prestatu. Maitasun galtzaile izateak oso mingarriak izaten dira, beraz, hobe da arau nagusiak berehala masterra izatea eta akatsik gabeko akatsak saihestea eta maiteminduta egotea.\nEgokitu egin daiteke. Pertsonaen arteko sinpatia gakoa antzekotasuna da. Elkarrizketan kokatzen da komunikazioan. Ispilua bihurtu behar duzu, zure bikotearen portaera islatzen duzunean, arnasketa-erritmoetaraino. Zure keinuak, jarrera, aurpegiko esamoldeak, hitzaldiaren denbora ahalik eta hurbilen egon behar luke. Ispiluak baldintza nagusia muturreko naturaltasuna da; bestela, pertsona batek aping izango duela uste duzu.\nKomunikazio liderra izatea. Emozioak egokitu behar dituzu, pixkanaka-pixkanaka, elkarrizketatzaileak bere aldarte positiboak eragingo dituen sentimendu eta sentipenei buruz. Bazkidea lotu eta emozionalki ixten bada, irribarre egin, astiro eta presio gabe hitz egin. Lehenago edo geroago, ispilua eta nahi duzun aldarte iratxoa nahi du. Ez da hain eraginkorra balioen "doikuntza". Pertsona bat gustatzen bazaizu, ziurrenik, eta komunean dagoen sinesmen sistema. Erakutsi. Elkarte positiboa izatea. NLPn, "ainguratzea" pertsona bat norbera lotzeko modu eraginkorrenetako bat da. Bere funtsa pertsona baten zoriontasuna aurkitzeko edo harrapatzea da eta berarekin lotzea. Musika, gustuak, usainak, lagunak elkarrekin sentitzen dituen ukituek emozio positiboak bereganatu behar dituzte. Etorkizunean, zurekin sentipen horiek lotuko ditu eta berpizten saiatuko da.\nSustatzea. NLP espezialistek "indargarri positiboa" izeneko portaera osatzeko metodo eraginkorrak deitzen zaie. Hau da, modu egokian jarduten duen pertsona baten seinale da eta portaera atsegina da eta aurreikuspenak betetzen ditu. Gorputz gisa, irribarre bat, musu bat, osagarri bat, arreta, laztanak eta abar erabili ahal izango dituzu. Indargarri positiboarekin bazkide bat sustatuz, behar dituzun erreakzioak eta trebetasunak osatzen dituzu. Erabili transferentzia metodoa. Memoriaren giza oparia da. Guretzako eragina duten pertsonen oroitzapen multzoak biltzen ditu eta beraiek aztarna bat utzi dute. Jende berriaren pertzepzioa oroitzapen horiekin bat dator. Esate baterako, norbere onerako eta norbera pertsona esanguratsu baten izenean izen bereko beste pertsona guztiek dituzten ezaugarri positiboen bidez automatikoki emango dute. Erabili transferentziaren fenomenoa eta zure bikotearekin inkontzienteki bidaliko dizkizun oroitzapen positiboak sortuko dizkizu.\nHiru NLPren teknika sinpleak Love\nVictoria Isaeva (Eva Berger) jatorrizko NLP teknikak bere liburuan "Maitasun zoriontsuari buruzko NLPa: 11 maitasunean maiteminduko diren teknikak, liluratzea eta ezkontzea" laguntzen duten hainbat teknika eraginkorrak eskaintzen ditu, harreman berri bat hasteko edo jadanik burutzen direnak hobetzeko. .\nTeknika "Lehenengo data ezin hobea"\nLehen zirrarako bilera baino lehen, "My Ideal Date" izeneko pelikula, zuzendari eta aktore gidoilari gisa reincarnating saiatu. Bidaia birtual bat izango duzu etorkizuneko bileran, egilearen egilea. Aukeratzen duzun bitartean, pasa egingo du. Horretarako, gogoratu zure data arrakastatsuena edo zoriontsu izan zaren egoera. Berriro emititu emozio horiek berriro, soinuak, usainak, irudiak eta sentsazioak sortzen dituzunean. Egin itzazu ahalik eta distiratsuena, saiatu dena literalki fisikoki sentitzea. Emozio horiek biltzeko eta datozen egunetarako mentally transferitzeko. Imajinatu nola poza eta plazer sentimendua areagotzen da zure bikotearekin elkartzen zarenean, ikustera, entzun eta sentitzen duzu zure interes zintzoa. Zehaztugabea da bilera lekua, nola eta non eseri, zer entzuten duzun atzeko planoan, usaina, ingurunea eta barrualdea ikusteko. Zertan ari zara hitz egiten? Zer jaten edo edaten duzu? Eszenatoki garatzen, plazer gorputzean landu. Utzi poza igarotzen da olatu bero batekin, arima kantatuko du, eta sabeleko tximeletak burrunbatzen. Hartu "itzazu", eta pozik zure zoriontsu egunean.\nTeknika "Bai hiru printzipioa"\nTeknikaren egilea Socrates deitzen zaio. Manipulazio psikologikorako modu eraginkorrean erabiltzen da pertsona baten baimena lortzeko. Teknologiaren printzipioa gauza bikainei buruzko hiru galderetarako erantzun baiezkoak lortzeko oinarritzen da (adibidez: zerua urdina da, belarra berdea da, ura bustita dago). Probabilitate maila altua pertsona batek "bai" esan nahi du laugarrenera, baina dagoeneko printzipioaren gaia (adibidez: maite al duzu?). Victoria Isaeva-k teknika zaharra eta arrakastatsua erabiltzea proposatzen du gizonezkoen baimena lortzeko harremanen garapenarekin zerikusia duten gaietan: datazioa, bizikidetza, ezkontzak, bidaiak, erosketak, etab. Entzun nahi duen galdera "bai" da. ez da galdetu behar, zenbat tonu lasaia eta ahots segurua baieztatzeko.\nDisarming egintza preemptive bat edo hitz bidez, zuk mutually moztu bidea erretiroa (porrota, erabakia kategorikoa) da. NLP-love-en, teknika hau lagun dezake, adibidez, borrokak saihestu edo parting saihesteko. Bazkidea zure antics iraunkorrak nekatuta badago, oso errudun eta damuturik zintzoa zara, baina sentitu haserre hitz egiten ari zarela edo agur esateko hitzak esaten baduzu: "Badakit nire errua sendoa. Ez dago barkamena niretzat, eta zaila da hori ez egitea. Ulertzen dut nire kontra haserretzen banaiz (hating, throwing), baina akatsak zuzendu eta neure ekintza baino hobea naizen frogatzeko! "Desadostasuna" aurreikusteko ekintza eta, kasu gehienetan, indulgence bat jasotzeko aukera ematen du.\nGizon bat lanean gustuko baduzu, zer egin\nNola dibortziatu bizirauteko: 10 aholku psikologo gizon batekin parting erraza\nNola eragiten du ahotsa jendeak?\nProba: zein motatako nahaste mentala duzu?\nNola parte hartu gizon batekin: harreman txarrak 5 modu txarrak eta 5 modu onak\nHirugarren pertsonan zure buruari buruz hitz egitea normal da?\nBehi esnea oso erabilgarria da umeentzat?\nOhiko produktuen plater bikainak\nNola izozkiak egosi intxaur berdeak - argazkiak urratsez urrats errezeta\nSortzetiko anomaliak handiak\nAsiako sukaldaritza ondarea: Korean azenario entsalada\nLarisa Kopenkina "Dom-2" iritsi zen Prokhor Shalyapinekin eta abestu, bideoa\nUntxi bat multivasar bat erabiliz prestatzeko errezeta gozoenak\nNola azkar erabakiak hartzeko ikastea\nArraina eta saltsarekin sandwicha\nNola izan sexua, gurasoak etxean badaude\nDana Borisovak iruzurgileen "dibortzioari" erori zitzaion\nNola egiten dute emakume errusiarrak Iranen?\nZure larruazala kaltetzen duten 4 produktu nagusiak\n"Oscar" onerako Leonardo DiCaprio-k Garik Kharlamov-en ahotsez hitz egin zuen\nNola lidergo trebetasunak garatzea\nNola haurtxoak garbitu?\nAma marrazteko ederra eta erraza da: umeentzako urratsez urratseko argibideak. Ama amaren eguna opari gisa marrazteko, urtebetetzea eta horrelakoa


Raymond Evans-en zinpeko aitorpena - Pablo Ibar\nRaymond Evans-en zinpeko aitorpena\nNik, Raymond W. Evans-ek, testigantza eman eta baieztatzen dut:\n1. Aurpegi identifikazioan lekuko aditu bezala elkargoko kide naiz eta Manchesterko Unibertsitatean (Erresuma Batuan) bere egoitza duen Medikuntzan Artea Unitateko zuzendaria naiz. Unitate hau 1990. urtean sortu zen eta 2000. urtean Irudiaren Zientziak eta Biomedikuntza Ingeniaritza Dibisioa osatzera pasa zen. Duela gutxi Unitatea Zientzia Kliniko eta Laborategi Eskolako parte izatera pasa da. Sri Forensics Limited-eko zuzendarietako bat naiz, Manchesteren egoitza duen elkarte independente bat auzitegiko zerbitzuetarako lan egiten duena. Nire espezialitatea aurpegiko identifikazioaren azterketa da. Auzitegiko Irudien Azterketarako Taldearen (FIAG) kide sortzaileetariko bat naiz, Erresuma Batuko aurpegi irudien analistendako erakunde autoerregulatzailea dena. FIAG Gizakiaren Identifikaziorako Britainiar Asoziazioaren (BAHID) babespean sortu zen. 2006-tik BAHID-eko kontseiluko kidea naiz. 2007-an, Auzitegi Profesionalen Elkargoko Kontseilurako (CRFP) dauden hiru Aurpegi Irudietan Aholkulari Nazional Homologatuetatik bat izendatu ninduten. Britainia Handian, Zerbitzu Polizialen Hobekuntzarako Agentzia Nazionalak (NPIA) aurpegi identifikazioan aditu independente bezala ahaldundu nau. Erakunde honek, bere bazkide diren ACPO, APA eta Barne Ministeritzarekin batera, Britainia Handiko indarrak babesten ditu publikoari ahal den eta zerbitzu polizial hoberenak eskaintzeko asmoz. Poliziaren hainbat zuzendaritza batzordetan parte hartu dut, fiskaltzak aurpegi identifikazioaren erabilpenerako bereziki maila handiko erabiltzaileen datu baseak sortuz.\n2. Nire unitateak aurpegiaren egitura, aurpegiaren identifikazioa, aurpegiaren azterketa eta aurpegiaren berritzearen ikerkuntzan lan egiten du. Noizean behin, unibertsitateko ikasleei egiazko ingurune batetan egin beharreko aurpegiaren azterketa eta aurpegiaren identifikazioari buruz hitzaldiak ematen dizkiet. Aldian-aldian, nire Unitatearen edo nire bulego pribatuaren bitartez, zigor epaitegietarako aurpegiko argazkien alderaketarekin harremana duten gaietarako nire aholkua eskatzen didate. Hainbat kasu nazionaletan eta/edo garrantzia handiko kasuetan nire iritzia eskatu didate eta Estatuko Fiskaltza Orokorrak (CPS), Scotland Yardek, Metropoliko Poliziak, Antolatutako Krimenaren Aurkako Agentziak (SOCA), defentsaren abokatu ugarik eta Ingalaterrako berrogeitabi indar polizialen gehiengoak azalpenak emateko kontratatu naute. Nire Unitateak paper erabakigarria jokatu du aurpegiko argazkien konparaketa egiterakoan hainbat teknika garatu eta erabiliz, irudiak CCTV eran edo irudi finko bezala balioetsi eta aztertzen dituztelarik eta pertsona baten aurpegia beste baten aurpegiarekin alderatu.\n3. Ni neu eta aurpegien identifikazioan beste aditu batzuk, akademiko eta aurpegien argazkien alderaketan adituak diren aurpegi antropologoekin batera, 2000. urtean eta lehenago ere libre ginen kasu hau bezalakoetan kontsultatuak izateko. 1990. urtetik, gutxienez, Manchestereko Unibertsitateko nire Unitateak auzi hau bezalakoekin interesa agertu zuen bereziki, mota honetako konparaketak eginez ikerkuntza arloa eta eskarmentua handitzeko helburuaz. 2000. urtea baino lehenagotik (baita orain ere) Britainia Handian eta gainerako munduan mota honetako kasuei buruzko eskaerei ohi erantzuten dizkiegu eta materialak aurretiaz berrikusten ditugu era osoki dohainean. Une hortatik aurrera, nik neuk edo nire Unitateko beste pertsona batzuk beste profesional batzuei gure aholkua eskaini izan dizkiegu ordainsari murriztu baten truke eta orain bezala, ordainsaria gure beharra bukatu eta gero ordainduko ligukeen sisteman oinarritutako lan bat ere onartu izango genukeen.\n4. Benjamín Waxman 2007. urteko urrian jarri zen nirekin harremanetan eta zaintzako zinta batetan atzemandako gaizkile baten irudiak bere bezeroaren, Pablo Ibarren beste argazki batzuekin zientifikoki aldera nitzala eskatu zidan. Pabloren argazkiak hainbat tokitan hartuak ziren gutxi gorabehera krimenaren bideoa grabatu zen garaian eta baita geroago ere. Alderaketa honen helburua, Ibar gaizkilearekin parekatzea edo alderantziz, erabat halakorengandik baztertzea positiboki zehaztea zen. Geroago, Waxmanek hainbat agiri eta artikulu igorri zizkidan nik berraztertu nituenak. Horien artean aurkitzen ziren: a) krimena gertatu zen tokian hartu zen VHS bideokasete baten kopia bat DVD formatuan (jatorrizko kopiaren kopia bat seguruenik); b) Krimenaren agertokiko bideoaren kopia bat DVD formatuan; c) 2000. urtean erruduntzat jo eta gero, Ibar kartzelan ageri zeneko gaztelaniazko albistegi batetan emandako gertaera baten kopia bat DVD formatuan; d) Hainbat irudi finkoren kopiak DVD formatuan, batzuk aldatuak eta beste batzuk aldatu gabeak, 1994. urteko krimenaren zaintza bideotik berreskuratuak eta ondoren froga bezala aurkeztuak; e) Gutxi gorabehera erailketen garaian jasotako Ibarren fitxa polizialeko argazkiak; f) Erailketak gertatu eta gutxi gorabehera hiru aste geroago egindako taldeko ezagutze-saioko hainbat irudi non Ibar ere egon zen; g) FBI-ko bideo aztertzailearen, Evans-en testigantza epaitegian, non azaltzen duen bideokasetea eraldatu zueneko prozesua, hainbat irudi finko sortuz froga bezala aurkezteko.\n5. Krimena grabatu zuen zaintzako bideokasetearen kopia DVD formatuan eta bideotik ateratako eta froga bezala aurkeztutako aldatutako eta aldatu gabeko irudien ezaugarririk nabarmenena bere kalitate eskasa da. Badirudi itxuraldatze esanguratsu bat dagoela sisteman. Zehatzago esanda:\n– Argiztapena, edo argiztapen eza, material honetan oso arazo garrantzitsua da. Krimenaren zaintza bideokasetean argiaren intentsitateari dagokionez, sekulako kontrastea dago.\n– Kameraren bereizmena. Materialaren bereizmena oso eskasa da. Hainbat eragilek du honetan zerikusia besteak beste, burutzailearen kamarekiko distantzia, grabaketa egiteko baliabide eskasa eta euskarri batetik (analogikoa) beste euskarri batetarako (digitala) aldaketa.\n6. Jatorrizko grabaketaren konfigurazioa izan ezean, ez da posible sistemari atxiki zaion itxuraldatze maila balioestea. Itxuraldatze hauek kameraren konfigurazioaren edo leiar sistemen ondorio izan daitezke. Bideo sistemetan aditua ez naizen arren, mota hauetako materialekin izan dudan ohiko harremanari esker gai hauetan urte askotako eskarmentua dut. Leiarren itxura dela eta sortutako arazoak direla medio (denondako ezagunak), ziurra izan daiteke uste izatea irudien ertzak irudiko erdi ingurukoak baino itxuraldaketa maila handiagoa azalduko dutela. Egiaztatu daiteke leiar sistemaren atalen batetan nolabaiteko itxuraldatze maila dagoela biktimaren egongelako irudian goiko barraren (sabaiean) makurdura ikusiz; gainera, burutzailearen zenbait irudik ez dirudi itxura koherenterik dutenik. Irudi batzuetan, aurpegi zabal samar batekin agertzen da; beste batzuetan, aurpegiak mehe samarra ematen du.\n7. Uste dut Pablo Ibar Floridako hegoaldean gehiengodun biztanleria osatzen duen talde etniko bateko kide dela. Delitua gertatu zen inguruneak 72.739 pertsonako biztanleria zuen, horietatik %43-ak bere burua zuritzat hartzen zuelarik. Biztanleria hispanoa 21.374 pertsonak osatzen zuten, horietatik %21-ak bere burua hispanotzat hartzen zuelarik (datu hauek 2000. urteko Erroldako Profil Demografikoak: Hautatutako Biztanleria Taldea: Hispanoak edo Latindarrak (edozein arrazatakoak) txostenetik hartuak izan dira). Burutzailaren bideo frogan ez da posible zehaztea soilik zuria, zuri hispanoa edo bien arteko konbinazioa den. Garai hartan Pablo Ibarren deskribapen orokorrarekin bat zetozen gizonezko zuri edo gizonezko hispano zurien zenbateko posiblea handia izango zen.\n8. Material mugatu honekin lan eginez, Ibar jauna eta burutzailearen artean antzekotasun orokor batzuk daude, zehazki:\na. Ibar jaunak bekainak bi aldetan asimetrikoki ditu, ezker aldekoak erdialdean edo sudur aldean hazkuntza handiagoa erakutsiz eskuinekoak baino. Burutzailearen ezkerreko bekainaren irudiak antzekotasun nahiko nabarmena erakusten du Ibar jaunaren ezkerreko bekainarekin. Alabaina, burutzailearen irudiaren argiztapena goitik dator eta bekainaren azpiko zatia itzalpean uzten du, honek antzekotasun maila handitu dezakeela argudiatu ahal dugularik.\nb. Masaileko hezurren itxurazko zabalera. Irudien alderaketa bat eginda, aurpegiaren zabalera horizontalean antzekotasuna dagoela bistakoa da. Burutzailearen materialaren bereizmena eskasa dela eta irudiak kokaleku berberetik hartuak ez daudela onartu eta gero, ez da posible hau pelikularen itxuraldaketa baten emaitza ote den ala ez ondorioeztatzea.\n9. Konparaziozko ariketa hauek badirudi, gutxienez, Ibar jauna eta burutzailearen artean bost desberdintasun frogagarri erakusten dutela:\ni. Desberdintasuna kokots/masailezur lerroaren tankeran. Jazoeraren unean, Ibar jaunak masailezuretik kokotserako itxura borobildua zuen. Hau ez da burutzailearen alde berbera alderatuz batere koherentea.\nii. Itxurazko desberdintasunak eskuineko bekainaren tankeran. Ibar jaunaren eskuineko bekainaren alboko aldea ondo eratu samar dago eta lodia da. Burutzailearen bekainaren alde berbera ile gutxiagoz beteta dagoela dirudi. Hau ez dator bat Ibar jaunarenarekin.\niii. Itxurazko desberdintasunak ahoaren tankeran. Aurkeztutako irudiak termino orokorretan antzeko posizioetatik hartuak daude, baina ez direla posizio berdin-berdinak onartu behar da. Badirudi burutzailearen ahoaren zabalera ez datorrela bat Ibar jaunarenarekin. Burutzailearen materialak bereismen txarra duenez, ez da posible desberdintasun hau pelikularen itxuraldatzearen emaitza ote den ala ez ondorioeztatzea.\niv. Burutzaileak Ibar jaunak baino kaballete dortsal (sudurreko zubitik sudurreko puntarainoko zatia) zuzenagoa duela dirudi.\nv. Burutzaileak Ibar jaunak baino masailezur zuzen eta luzeagoa duela dirudi.\n10. Ibar burutzailearen irudiekin modu eraginkor batez alderatu ahal izateko, jatorrizko zaintzako zinta ikustea beharrezkoa izango litzateke. Nire balorazioaren arabera, jatorrizko zintan normala dena baino kalte arrisku edo degradazio handiagoa izatea adieraziko luketen inguruabar zehatzak egon ezean, nire iritzia da kopia bat eginez jatorrizko bideokasetea hondatzeko arrisku gutxi dagoela. Osagarri bezala, alderatze prozesuaren fidagarritasuna hobetu aldera, krimenaren irudiak grabatu zituzten jatorrizko kameren sistema izatea beharko nuke alderaketa burutu asmoz berau erabili eta Ibarren irudi berriak hartzeko.\n11. Aurrez adierazitako kalitate txarra, bideo froga eta irudi finkoen eskasia eta itxuratasunean desberdintasunak direla eta, soilik ez da posible burutzailea eta Pablo Ibar bat eta pertsona berbera direla ondorioeztatzea.\n12. Nahiz eta Ibar jauna osoki baztertzea ez den posible, aipatutako desberdintasunak Pablo bideokasetean edo bertatik ateratako irudietan agertzen den pertsona berbera ote den ondorioeztatzeko zalantza handiak daude. Norbaitek nolabaiteko antza izateak beste pertsona batekin ezin du ondorioeztatu ahal pertsona bakar eta berbera direnik.\n13. Antzekotasun eta desberdintasun guzti hauek oso kalitate eskaseko materialaren erabileran oinarrituta daude. Edozela ere, nire iritzia da delituaren materialaren egoera txarrak edozein identifikazio positiborako ariketan galarazia behar lukeela eta behar honetarako ezin daitekeela berataz fidatu.\nDokumento hau kasu penaletan aitorpena emateko zuzendua dagoen CRFP-ko Irudietan Adituen Prestakuntzarako Protokoloan jarritakoaren arabera egina izan da.\n– Nire funtzezko erantzukizuna epaitegiarekin dela ulertzen dut bai, txostenak edo agiriak egiterakoan bai ahozko aitorpenak ematerakoan. Betebehar hau bete dut eta betetzen segituko dut.\n– Agiri honetan, lan hau eskatu didaten pertsonei ulertu diedan arabera, peritu bezala nire iritzia emateko galdegin diren gaiak azaltzen ditut.\n– Sekulako ahaleginak egin ditut agiri hau lantzerakoan zehatz eta erabatekoa izan dadin. Azaldu ditudan iritziak frogatzeko aipagarritzat jotzen ditudan gai guztiak aipatu ditut. Iritzia azaldu dudan gai guztiek nire eskarmentu arloarekin zerikusia dute.\n– Epaitegiaren arreta deitu dut nire ezagueraren arabera, nire iritzia era kaltegarrian eragin al duten gai guztiei buruz.\n– Ezaguera pertsonalik ez dudan aldi oro, gertakariei buruzko berrien iturria azaldu dut.\n– Norbaitek iradoki ahal izan didan, lan hau agindu didaten abokatuak barne, inongo osagairik ez dut sartu agiri honetan, gaiari buruz nire iritzi propio eta independentea sortu gabe.\n– Nire ikuspuntuaren arabera, zentzuzko iritzi sorta bat egon den aldi oro, sorta horren zabaltasuna aipatu dut agiri honetan.\n– Agiri honen sinaduraren unean, erabatekoa eta zehatza dela uste dut. Lana agindu didaten pertsonei jakinaraziko diet, edozein arrazoirengatik, geroago agiriak zuzenketa edo salbuespenen bat behar duela irizten badiot.\n– Agiri honek zinpean eman beharreko adierazpen batzuk eduki ahal ditzakeela ulertzen dut, bere egiatasuna zin egin aurretik egin beharreko zuzenketak edo salbuespenak egin ahal eta gero.\n– Ez naiz kontziente inongo motako interesen gatazkari buruz, agiri honetan ezagutarazi ditudanak izan ezean.\nNire funtzezko erantzukizuna epaitegiarekin dela ulertzen dut bai, txostenak edo agiriak egiterakoan bai ahozko aitorpenak ematerakoan. Betebehar hau bete dut eta betetzen segituko dut.\nAgiri honetan, lan hau eskatu didaten pertsonei ulertu diedan arabera, peritu bezala nire iritzia emateko galdegin diren gaiak azaltzen ditut.\nSekulako ahaleginak egin ditut agiri hau lantzerakoan zehatz eta erabatekoa izan dadin. Azaldu ditudan iritziak frogatzeko aipagarritzat jotzen ditudan gai guztiak aipatu ditut. Iritzia azaldu dudan gai guztiek nire eskarmentu arloarekin zerikusia dute.\nEpaitegiaren arreta deitu dut nire ezagueraren arabera, nire iritzia era kaltegarrian eragin al duten gai guztiei buruz.\nEzaguera pertsonalik ez dudan aldi oro, gertakariei buruzko berrien iturria azaldu dut.\nNorbaitek iradoki ahal izan didan, lan hau agindu didaten abokatuak barne, inongo osagairik ez dut sartu agiri honetan, gaiari buruz nire iritzi propio eta independentea sortu gabe.\nNire ikuspuntuaren arabera, zentzuzko iritzi sorta bat egon den aldi oro, sorta horren zabaltasuna aipatu dut agiri honetan.\nAgiri honen sinaduraren unean, erabatekoa eta zehatza dela uste dut. Lana agindu didaten pertsonei jakinaraziko diet, edozein arrazoirengatik, geroago agiriak zuzenketa edo salbuespenen bat behar duela irizten badiot.\nAgiri honek zinpean eman beharreko adierazpen batzuk eduki ahal ditzakeela ulertzen dut, bere egiatasuna zin egin aurretik egin beharreko zuzenketak edo salbuespenak egin ahal eta gero.\nEz naiz kontziente inongo motako interesen gatazkari buruz, agiri honetan ezagutarazi ditudanak izan ezean.


7. Ekonomia: Errentaren Analisia - Mondraberri\n7. Ekonomia: Errentaren Analisia\nPertsona fisikoen errentaren gaineko zergaren aitorpenak herri analisia burutzeko tresna baliagarria da. Herri bakoitzak foru-ogasunari egiten dion kontribuzioa, IRPFa, zehazteaz gain, zerga subjektiboa eta pertsonala denez, biztanleen ezaugarri ekonomiko eta fiskal nagusiak modu sakon batean deskribatzen ditu.\nTaulak 2002ko IRPFaren datu esanguratsuenak biltzen ditu, Arrasaten, Debagoienan eta Gipuzkoan oinarrituta. Datu hauek eurotan daudela kontutan hartu behar da, eta deklarazio bakoitzeko bataz besteko zenbatekoak direla, eta horrela konparaketa homogeneoagoa egitea lortzen, da jasotako esparru ezberdinen kopuruen artean.\nZergan deklaratutako zenbatekoen gainean dauden daturik nabarmenenak dira: lan etekinaren garrantzia, likidazio oinarria da Gipuzkoako batez bestekoa baino handiagoa, garrantzi gutxiago kenkarietan eta kuota likido hurbila hiru eremuetan.\nErrenta iturri moduan lan etekinaren garrantzia, lehengo paragrafoan azpimarratu duguna, islaturik dago errenta iturrietan egindako deklarazioen banaketan, izan ere, Arrasaten deklarazioen portzentajerik handiena lortzen da (%85,7), Debagoienean, berriz, deklarazioen %84,8 eta Gipuzkoan %79,8.\nBaina daturik esanguratsuena da, gure herrian nahiz gure eskualdean, barreiatze indize baxua duela (hurrenez hurren %49,0 eta %48,7), eta hori da berdintasun maila handia deklaratutako errenten banaketan, oinarri likidagarrietan oso alde kuantitatibo txikiez.


Argazkigintza ikastaroa Arantzazuko paisaiak oinarri hartuta - Debagoiena - Goiena.eus\nArgazkigintza ikastaroa Arantzazuko paisaiak oinarri hartuta\nAne Elordi 2014-06-17 10:12\nNatura eta argazkigintza lotzen dituen ikastaroa antolatu dute Arantzazu Gaur Fundazioak eta Arantzazuko Parketxeak. Hiru larunbatetan egingo da, eta natura-argazkigintzako lehenengo zikloa osatzea du helburu. Gema Arrugaeta argazkilari adituak egingo ditu gidari lanak, eta udaberritik udara trantsizioan dauden paisaia-gune eraldatuetan oinarrituko da.\nAurreko bi urteetan, 2012 eta 2013an, Arantzazuko Parketxeak antolatutako argazkigintzari buruzko formazio ikastaroak harrera ona izan zuen. Hori dela eta formazio-ekintza berria prestatzea erabaki dute.\nAurtengo jardunaldiarekin, eta aurreko biak kontuan izanda, antolatzaileek lehendabiziko argazkilaritza formazio zikloa osatuko dute Arantzazun. Aurtengoa, beraz, hirugarren modulu aurreratua izango da, eta zaletasuna duten eta modalitatean garapena lortzeko jendeari zuzenduta dago. Batez ere, interesekoa da aurreko ikastaroetan parte hartu dutenentzat, alegia, hasiera-oinarrizkoa eta oinarrizkoa-aurreratua ikastaroak egin dituztenentzat.\nIkastaroa Gandiaga Topagunean izango da, ekainaren 28an egingo da lehendabiziko saioa, eta uztailaren 5ean eta 12an hurrengo biak. Izen ematea Arantzazuko Parketxearen bitartez egingo da: 943 782 894 telefono zenbakira deituta edo arantzazu@gipuzkoamendizmendi.net helbidera idatzita. Gehienez hogei laguneko taldea sortuko da, eta gutxienez hamar pertsona izan beharko dira, horrela izan ezean, ikastaroa bertan behera gelditzeko aukera legote.\nGema Arrugate argazkilaria hizlari\nBartzelonan trebatutako argazkilari profesionalak egingo ditu ikastaroaren gidari lanak. Esperientzia zabala du munduko paisai, herrialde eta kulturen inguruko argazkigintzan. Munduan zehar ibilia da, eta hainbat lan argitaratu ditu: gizarte-gaiak ardatz dituen sei liburu argitaratu ditu, artean, Aizkorri-Artza, el espiritu de la montaña, hamahiru dokumental egin ditu eta 10 museo tematikoetan daude bere erakusketak eta Al filo de lo imposible telebista saioko argazkilaria ere izan da.


Oihana Etxebarrieta-k Osoigon erantzuten du: “¿Cuál es el compromiso del Gobierno Vasco con las víctimas de violencia machista y con la construcción de una sociedad vasca igualitaria?”\nLuze egon naiz egindako galdera nondik heldu pentsatzen. Zuek egindako galdera gobernuari eta berau sustengatzen duten kideei egina da. Gu hor nola kokatzen garen azaltzea izango da egokiena, eta hasteko, azpimarartu nahiko nukeen ideia da guk geuk ere, galdera horiek egin dizkieguela eta egiten jarraituko ditugula.\nDuela gutxi, legebiltzarrean gai honen inguruko eztabaida izan genuen osoko bilkuran (hemen duzue ikusgai, nahi izanez gero: http://www.legebiltzarra.eus/fr_splenoe/SDW?W=spl_clave=%2720171123052000003%27 ) eta mahai gainean kokatu nahi izan nuen lehen ideia aurrekontuek, herrialde baten baloreak azaleratzen dituztela da, zein den baloratua, ze lan baloratzen den, eta nor saritzen den lan horrengatik… eta nor, zer eta noren lana ez den baloratzen eta ordaintzen. Eta nora goaz bere aurrekontuen 0,11% berdintasun eta indarkeria matxistaren kontrako politiketara bideratzen dituen gobernu batekin?\nIndarkeria matxistaren gainean egun daukagun araudia atzeratuta geratu da, eta egun ditugun protokolo eta baliabideak sendotzen, elkar harremantzen... jarraitu behar dugu. Alde batetik, eta egiturazko arazoa den heinean, sustraira jo nahi badugu, hau da, politika eraldatzaileak izan, estrategiak, planak, neurri zehatzak zuzendu behar dira erakunde horien beraien eraldaketarako: egiturak, lan kultura, barne prozedurak, etabarrak ikuspegi kritiko batetik aztertu eta egiturazko neurriak proposatu behar dira.\nBestetik, agerian geratu da aspaldi egun daukagun araudia ez dela nahikoa; estrategia oso bat, integrala eta sakona, behar da. Ikuspuntu integral eta sakon batetik jakin behar dugu zehazki zerk funtzionatu duen eta zerk ez, estrategia berriak sortzeko eta beste batzuk indartzeko edo baztertzeko. Azterketa integral hori ezinbestekoa da; eta ez gara legearen edo neurri baten ebaluazioari buruz hitz egiten ari: indarkeria matxistarekin zerikusia duen guztia modu bateratuan aztertu eta planifikatu behar da, legitimoak diren eragileekin (mugimendu feminista nahiz hainbat emakume kolektibo, elkarte etab.) eta instituzioekin. Prozesu benetako partehartzailea izan behar da; guztien beharrak, denborak etabarrak errespetatzen, intersekzionala den genero ikuspegia txertatuz. Guztietan kontuan hartu behar da zeintzuk diren EAEko eskumenak, eta irmoki eskatu beharko dira oraindik gureak ez direnak.\nErantzun honetan ezinezkoa da zuzendu edo abian jarri behar den guztia aipatu (izan ere, hori eragileekin batera egin behar da). Hainbat gauza dira esku artean ditugunak, badago nondik ibili, eta, eskarmentuak adierazten digu hainbat alderdi ezinbestekoak direla, adibidez: i) emakumeen eta gizonen rol eta estereotipoetan eraldaketa soziala premiazkoa da, are gehiago gazteekin egin beharrekoa. ii) Indarkeria matxista adierazpen guztiak larriak dira eta bisibilizatu eta landu behar dira, jendarteak guztien kontra irmoki agertzeko. iii)Emakumeak babestu behar dira, baina ez berbiktimizatu; arreta eta babes sistemak asko dauka hobetzeko (polizia, sistema judiziala...). iv) Indarkeria matxista detektatzen ere asko dago hobetzeko; osasun-zentroetan, gizarte zerbitzuetan, eskoleetan, lantokietan...v) Gizonei zuzendutako neurriak: gehiago jarri behar da azpimarra eurengan.\nBidea luzea da oraindik, baina ezin dugu politika kontinuistekin jarraitu, bakarrik partxeatzeko balio dituztelako, eta estrategia zabal, eraldatzaile, integral, partehartzaile eta lotesle behar dugu, eragile politiko, sozial, ekonomiko eta kulturalen engaiamenduarekin, epe luzera begira, eta, noski, behar diren baliabideak bermatuta, inolako aitzakiarik gabe.\n500-tik 542 babes


Leiçarraga paperean berreditatua • ZUZEU\nLeiçarraga paperean berreditatua\nLeiçarraga paperean berreditatua –\nJoannes Leiçarraga Berascoizcoaren obrac berreditatu ditugu HEMEN\nLehenengo editionearen arauera eguinic dago, errore ttipi nabarmenac çucenduric.\n400 orrialdeco liburua da.\nDathorren urthean 450 urthe betheco dira obra alde orotaric bicain hauec publicatu cirenetic, ceinetan lehen euscara batua (naffarrera) magistralqui fincatzen baita Joanna III gure Naffarroa independenteco Reguinaren babespean.\n16 pentsamendu “Leiçarraga paperean berreditatua”-ri buruz\nJosu Lavin 2020-05-14 14:03\nLaster eBook Kindle modura ere escainico dugu.\nJosu Lavin 2020-05-15 11:58\nKrutwig jaunac gaur 99 urthe bethe lituzque.\nJosu Lavin 2020-05-16 11:08\nKrutwigen Computer Shock liburua euscaraz:\nEuscal wikipedian topatu dut.\nA 2020-05-20 19:56\nZenbateko lana ari zaren egiten edo ari zareten!!!!\nHerri honetan horrelako langile gehiago behar genuke. Nire esker ona eta miresmena baduzu eta aitzina ere izanen duzu. Eskermila Josu\nJosu Lavin 2020-05-20 20:38\nAnhitz esquer, A!\nBai, neuc bakarric eguiten ditut lan hauec. Leiçarragarena 25 urtheco lana içan da. Noizbehinca çucencen joan bainaiz.\nA 2020-05-21 15:06\nHarrigarria. Gure herrian talde lana aunitz da goratzen, baina norbanakoen lana da gehienetan gure tramankulua zutik atxikitzen dutenak.\nBesarkada estu bat Josu Lavin!\nEuts diezaigun! Denon beharra dago hemen\nJosu Lavin 2020-05-21 15:31\nMilla esquer A,\nAdisquide talde batec laguncen nau, alferric ari ez naicela sinhetsarazten.\nNaffar Translator prestatzeco talde horrec lagundu nau programma eguiten eta testatzen.\nOrain kindle formatoan ere:\nJosu Lavin 2020-06-14 18:55\nAmazoneco Leiçarraga’ berritua içan da gaur. Behin bethico versionea da.\nDin A4, bi çuthabetara, 402 orrialde.\nJosu Lavin 2020-06-17 13:32\nEtxean edukitzeak zori edo zorte ona ematen du liburu zahar honek!\nEtchean eduquitzeac çori edo çorthe ona emaiten du liburu çahar honec!\nJosu Lavin 2020-06-17 18:19\nNire berreditionearen PDF behin bethicoa:\nJosu Lavin 2020-06-26 15:49\n47 ale banatu dira Amazonen bitartez, baina casu batzuetan (4) ez daquit norc erossi duen.\nNola orain berritu dudan editionea, aurkibide bat eta portada berria jarriz, jaquin nahi nuque norc erossi duen ale berria dohainic bidalcecotz.\nOrhiko Xoria 2020-06-28 14:33\nDuela gutxi eduki dut zure blog honen berri eta asko gozatu dut bertan idatzitakoak irakurtzen. Oso gustoko dut Nafarroa eta haren historiari buruz ikastea, modu autodidaktan bada ere, eta zure orri hau horretarako oso aproposa iruditu zait.\n“Gertakariak” eta “prozesuak” ezagutzeaz gain, bereziki polita iruditzen zait historiako pertsonai konkretuei buruz jakitea. Nafarroako historian makina bat pertsonai interesgarri ditugula uste dut: Batzuk lehenagotik ere ezagutzen nituen eta jakinmina pizten zidaten (Antso III.a, Vianako Printzea, Joana III.a) eta beste batzuk orain dela gutxi deskubritu ditut: Margarita Angulemakoa, Margarita Valoisekoa edo, blog honen bidez, Etienne Polverel foruen defendatzailea. Nafarrok gehiago ezagutu beharko genituzkeela uste dut.\nDena den, blog honetako zenbait artikulu irakurri ondoren erabiltzen duzun euskarari buruz (“naffarrerari” buruz) pare bat galdera egin nahiko nizkizuke, erantzun nahiko bazenitu:\nAlde batetik, ados egon gaitezke euskara batua asmakuntza akademiko artifizial bat dela esatean, baina zuk proposatutako naffarrera hau ez al da ein berean artifiziala? Gai honi buruzko nire ezagutzak erabat mugatuak dira, baina oker ez banaiz Leizarraga eta bere laguntzaileek garai hartan Ipar Euskal Herrian hitz egiten ziren euskalki desberdinen arteko “koiné” moduko bat sortu zuen. Beraz, zer desberdintasun egongo litzateke euskara batuaren eta naffarreraren artean, “artifizialitateari” dagokionez\nBeste alde batetik, ez al zaizu iruditzen naffarrera hau Iparraldeko euskaran oinarrituta dagoen aldetik, goi-nafar, gipuzkoar eta (bereziki) bizkaitarrentzako oso arrotza izan daitekeela?\nEta, amaitzeko, Leizarraga eta bere taldeak sortutako euskara hau Axularrek erabili zuenaren eta Krutwigek defendatu zuenaren berdina al da? Ez al zaio (ezjakintasunetik ari naiz) “lapurtera klasiko” edo “lapurtera literario” deitzen?\nEzin dut imajinatu zenbat denbora eskeini ote diozun naffarrerari, Internet bidezko itzultzaile bat garatzeraino. Alde horretatik, nire errekonozimendu osoa daukazu. Horra ba galderatxo hoiek erantzun nahi izanez gero. Eskerrik asko eta agur bero bat.\nJosu Lavin 2020-06-29 15:40\nHizcunça litterario guztiec badute puncturen bat artificiala denic.\nNire ustez gaur eguneco euscara batuac punctu artificial guehiegui ditu, batez ere graphia, lexico, adizqui impracticable (zeniezazkiguketen, bat aiphatzearren) eta syntaxi aldetic.\nLeiçarragarequin hasten den traditioneco euscarari naffarrera deitzen deraucot Naffar Statu Independenteco hizcunça nationala delacotz. Oinharrian laphurtera classicoa berceric ez da.\nAdeitassunez, çure galderen çain\nJosu Lavin 2020-06-30 00:37\nNaffarrerazco aditz demborac:\nPresente aoristoa: ekar deça\nPresente prospectivoa: ekarrico du\nPresente imperfectoa: ekarcen du\nPresente perfectoa: ekarri du\nPreterito aoristoa: ekar ceçan\n1. = indicativoco preteritoa. Gaztelaniaz: trajo = ekarri çuen\n2. = subjunctivoco preteritoa. Gaztelaniaz: trajera\nPreterito prospectivoa: ekarrico çuen\nPreterito imperfectoa: ekarcen çuen\nPreterito perfectoa: ekarri çuen\nAtemporal aoristoa: ekar leça\nAtemporal prospectivoa: ekarrico lu\nAtemporal imperfectoa: ekarcen lu\nAtemporal perfectoa: ekarri lu\nImperativo aoristoa: ekar beça\nJosu Lavin 2020-06-30 19:22\n67 exemplare orain arte\nJosu Lavin 2020-07-01 00:48\nekar deça presente aoristo horren atzean benetaco ethorquiçuna dago: ekar deçaque, ekar badeça, ekar deçan, ekar deçanean, ekar deçala.\nEthorquiçun hori real eguiten denean orduan ekarrico du, ekarcen du, dakar, ekarri du sorcen dirade.\nPensamendua (ekar) realitatea (ekarrico, ekarcen, ekarrico) da bilhacatzen.\nmodura gordetzen ditugu orhoitzapenean.


B Zikloa - Urtean Zehar 2 - 25. domekea - 2021.eko Irailaren 19a\nOndo etorriak ospakizun honetara!\nSenideok: gaur be Domekea da eta hemen alkartu gara; Jaungoikoak familia lez alkartzen gaitu.\nGeure bihotza esnatuz, bere Hitza entzutera eta Biziaren Ogia jatera konbidatzen gaitu Jainkoak. Gure alkartean, bere familiako izatearen ezaugarriak ikusi nahi ditu: gure bizitza besteen zerbitzura ipintea, eta bakarka eta alkarte lez, txikiak eta baztertuak gogoan izan daiguzala.\nOspakizunari hasiera emotera goaz, Jainkoaren deiari pozezko erantzuna emotera. Bera gure artean dago. Ospatu daigun pozez Jainkoak bakotxari deuskun baldintzarik bako maitasuna.\nIsraeldar jakintsu honen gogoetak, bizitzaren aurrean hartu geinkezan egoera bi ipinten deuskuz aurrean. Zuzen jokatzen dauanak, aurrean darabilenean, Jainkoagan ipinten dau bere konfiantza; gaiztoak, beti gaitza zelan egingo pentsatzen dabiz. Entzun daigun.\nSantiago apostoluaren esanean, bakearen bila dabilenak bakarrik aurkitzen dau eta zuzentasun frutuak emoten. Agintaritza barik, gizaki guztien artean bakea eta anaitasuna lortzeko erabili beharko geunkez gure indarrak. Onartu daigun bere gogoetea.\nJesusek bere kurutzeko heriotzea hurrean ikusten dau eta hori onartzeko prestatzen dauz bere entzuleak. Baina ikasleak, maisuaren proposamena barik, Jainkoaren Erreinuan ze toki izango daben arduratuta dagoz. Ikasbidea luzea da oraindik. Jesus, Maisuaren, proposamena onartzeko prestatzen gara, zutunik ALELUIA abestuz.\nBere Seme maitearengan seme-alaba izateak emoten deuskun konfiantzeagaz, zuzendu deioguzan Jainko Aita-Amari gure eskariak entzunak izango garan ziurtasunaz.\n1.- Eleizearen eta zerbitzuaren ardura hartu daben guztien alde: ez daitezala joan izen handi eta goi mailen bila; ahalegindu daitezala apaltasunean eta zerbitzuan. ESKATU DEIOGUN JAUNARI.\n2.- Munduko herri eta nazino guztien alde: horreetan aberatsen eta pobreen arteko aldeak desagertu daitezan; alkarren artean solidaritza sustatu daien eta betirako baztertu daiezala zapalketak eta norgehiagokak. ESKATU DEIOGUN JAUNARI.\n3.- Munduko txikien eta pobreen alde, batez be guretzat hurrenak diranen alde: sentidu daiela gure hurtasuna eta alkartasuna, horreengan ikusi daigula Jaunaren aurpegia. ESKATU DEIOGUN JAUNARI.\n4.- Eleizearen barruan batez be zerbitzuaren karismea bizi dabenen alde: euren egitekoa apaltasunez eta bihotz zabaltasunez bete daien. ESKATU DEIOGUN JAUNARI.\n5.- Hemen alkarturik gagozan guztion alde: Jesusekin dogun alkartasuna txikienak onartzen eta zerbitzen bizi daigun. ESKATU DEIOGUN JAUNARI.\nSenideok: Jesusek proposatzen deuskun beste era bateko alkarte horrek, gure gizartearen eskemak apurtzen ditu: txikiak, behartsuak eta baztertuak dira garrantzitsuak, Jainkoaren aurpegia erakusten deuskuelako. Jesusen oinarrizko erizpideak, behartsuak eta zerbitzua dira. Zerbitzu bako kristau alkarterik ez dago. “Erreinuaren logika” ulertzeko Jaunaren argia behar dogu. Argi horrek eroan gaizala bere lekuko izatera. Kristau testigantzaz beteriko aste zoriontsua!\n“Jaunak Barri onaren bidez dei egin deusku,\nJesu Kristo gure Jaunaren aintza lortu daigun.”\nGaur egun Ebanjelioa irakurri gura dauan edozein gizakirentzat Nazareteko Jesus amaierarik ez daukan ez-ustekoa da. Bere eritxiak eta planteamentuak ez dira normalak eta arruntak. Domeka honetako MEZUA begiratzea besterik ez daukagu.\nOspe handiko gizakia, norberagaz seguru sentitzen dana, bizitzako arloren baten izen handia lortu dauana, besteak baino handiago izatearren txalotua dana... hori da gaur egun garrantzitsua. Telebistak egunero emoten deuskuz holakoen barri; lider politikoak dirala, “Nobel sarituak”, modako abeslariak, kirolari trebeak...\nEta Jesusek dinosku garrantzitsuenak ZERBITZARIAK dirala: milaka andra eta gizon, isilean lana egiten dabenak; besteak ondo egon daitezan orduei begiratu barik zerbitzen dabilzanak. Norberaren ospeari barik, besteak zoriontsu izateari begira dagozan andra-gizonak: besteak zoriontsu ikustean eurak be zoriontsu sentitzen diranak. Holakoen bizitza ONTASUNAREN eta ESKEINTZAREN MISTERIOA da.\nBenetan, Jesus gaurko munduarentzat “pertsonaia arraroa” da. Baina... Jainko Jauna, zelako poza!\nZoriontsuak zuek, zerbitzari apalak izan gura dozuenok:\ndomeka honetan zuen jaia da!\nAndra eta gizon: ZORIONTSUAK!\n"Ume bat arturik... bere besoetan artu eban"


Haurrentzako gailetak, gozotasun mokadutxoak | Revista - Part 3\nErosketa gida: haurrentzako gailetak : Haurrentzako 11 gaileten azterketa nutrizionala\nHaurrentzako 11 gaileten azterketa nutrizionala\nNutrizio arloko azterketa bat egiteko, haurrentzat diseinu erakargarria duten gaileta batzuk sartu ditugu semaforoan. Errazioaren neurria bateratu egin dugu eta 40 gramoan jarri, horietako asko banakako zorroetan heldu direlako eta 40 gramo gaileta izaten dituztelako (plastikozko poltsatxo itxia izaten da, eta helduei ulertarazten diete hori dela haur batek jan beharreko errazioa).\nIkus daitekeen bezala, hautatu ditugun produktuetan, bakar batek ere ez ditu ageri atal guztiak berde kolorez. Zehazki, “Diver Crusty The Simpsons” eta “Mini Príncipe” gailetek dezente ematen dituzte gantz saturatuak, eta, hortaz, oso noizbehinka jateko utzi behar dira.\nIldo horretan, semaforo nutrizionalean sartutako gaileten gatz kantitatea ez den arren kezkagarria, kezkatzeko modukoak dira, aldiz, kaloria, azukre eta gantz kantitateak. Ezaugarri hori oso kontuan hartu behar dugu gure inguruan, non hiru haurretatik batek pisu gehiegi duen.\nGailetetan pertsonaia famatuen irudiak erabiltzeari buruz (Simpsons sendia, esaterako), garrantzitsua da oroitaraztea zer esaten duen Paos Kodeak (Adingabeei Zuzendutako Elikagaien Publizitatea Autoarautzeko Kodea da): “Elikagaien edo edarien publizitateak ez dio etekinik aterako adingabeek gurasoengan, irakasleengan edo beste pertsona batzuengan duten konfiantza bereziari (hor sartzen dira haurrentzako programetako profesionalak eta filmetako eta saioetako pertsonaiak, izan egiazkoak edo izan fikziozkoak)”. Ikus daitekeen bezala, arau hori ez da beti betetzen, borondatezkoa baita ekoizleentzat.\nZergatik dira hain erakargarriak haurrentzat?\nHaurrentzako gailetak bilgarri deigarrietan aurkezten dituzte, koloretsuak izaten dira eta, askotan, haurrek ezagutzen dituzten pertsonaiak ageri dituzte. Paketeen diseinuak eta produktu horien publizitateak eragin handia du haiengan, ez alferrik marketinaren arloko adituek lantzen dituzte, hain zuzen haurren arreta erakartzeko. Baina, gainera, berriki Julie Mennella doktore andreak nabarmendu duen bezala (Physiology & Behavior aldizkariaren maiatzeko zenbakiak), haurrek joera handiagoa izaten duten zapore gozoak jateko helduek baino, eta horregatik maite dituzte gailetak hainbeste.\nHaurrei zuzentzen zaizkien gaileta batzuek, itxuraz, pediatra eta mediku elkarte batzuen bermea eskaintzen dute. Elementu horrek helduengan sortzen duen eragina marrazki bizidunetako pertsonaiek haurretan sortzen dutenaren berdina da: amu indartsua da, batez ere haurrak modu egokian elikatzeko kezka duten gurasoentzat eta elikagai osasungarriak eskaini nahi dizkietenentzat. Gurasoek konfiantza dute halako erakunde baten logotipoak ematen duen bermean eta autoritatean, nahiz eta gailetak ez diren haurrentzako nutrizio ezaugarri egokiena duten elikagaiak. Gerta liteke, ostera, gurasoek hori argi ez izatea.\nJoan aurreko orrira: « Zenbat haurrentzako gaileta jan ditzakete txikienek?